Bukedde Online - Ba Imaam mu Lwengo balabuddwa ku kuwoowa abatanneetuuka\nBa Imaam mu Lwengo balabuddwa ku kuwoowa abatanneetuuka\nPoliisi ekutte abadde yeeyita ow'ebyokwerinda...\nEyakyalidde Judith Babirye mu ddwaaliro ayogedde...\n"Kitalo nnyo okusanga Imaam omulamba nga gwe akuliddemu emikolo gy'okuwoowa omwana ow'emyaka 14, bannange obwo bukulembeze nabaki!.\nAbakulembeze b'Abasiraamu abaagugumbuddwa Khadi waabwe, Sheikh Ibrahim Ismeal Kibuule (mu katono).\nDISITULIKITI Khadi w'e Lwengo, Sheikh Ibrahim Ismael Kibuule agugumbudde ba Imaam b'emizikiti egiri mu Lwengo abeegumbulidde omuze gw'okuwoowa n'okufumbiza abaana abatanneetuuka nga bw’agenda okubasiba awatali kuttira muntu ku liiso. Yagambye nti kino kijja kuyambako abalala abeekwese okukikomya kuba be bavuddeko okuvumaganya eddiini n'obungi bw'abaana abawanduka mu masomero okweyongera.\nLwaki totumya ku boobuyinza ne bakwata abazadde b'omwana oyo eggwanga ne litereera. Nze mu buweereza bwange ebyo sigenda kubikkiriza era bw’oba omanyi nti olina omwana gw’oyagala okuwandula mu ssomero omufumbize ng'olulunkanira omwenge ne bussukaali obutaliimu eyakwalula esiridde,” Sheikh Kibuule bwe yategeezezza.\nBino yabyogedde alambika abakulu b'amatwale ne ba imaam b’e Lwengo ng'abalaga ebyo by’ateekeddwa okusookerako okukola oluvannyuma lw'okutuuzibwa ku bwa Khadhi obujjuvu nga ku Lwokusatu lwa wiiki ejja.\nOkugumbula ba imaam kiddiridde ba imaam babiri (amannya gasirikiddwa) abaakwatibwa nga bawoowa abaana abatanneetuuka mu ggombolola y'e Lwengo nga bano bavunaanibwa ng;amateeka bwe galagira.\nKuno agasseeko okutumbula ebyenjigiriza mu Lwengo nga tasosodde mu ddiini yadde obuwangwa wabula n’alabula abazadde abagayadde mu kusomesa abaana babwe n’asaba abakulembeze okumuyambako bakangavvulwe.\nBo Abasiraamu baamuloopedde ng’enkaayana z'Abasiraamu bwe zibatamye n’abasuubiza bw’agenda okukinogera eddagala kirabike nga mu buweereza bwe Abasiraamu bakwatagana bulungi era n’abakuutira okwenyigira mu kukola kuba ekireeta ebyo byonna buba bwavu nga buli omu asika azza wuwe.\nSheikh Ibrahim Ismael KIbuule,\nba imaam b’e Lwengo,\nAbatabbuliiki basomedde abalamuzi edduwa enkambwe!\nAbantu 9 bavunaaniddwa okutta Susan Magara


Okwaabya Olumbe Mu Buganda – Uganda Today\nAkalombolombo N’amakulu G’okwaabya Olumbe\nChris KatoOctober 3, 2021\nBuganda y’ensi eyasiimwa Katonda nagiggonomolako ebirungi bingi omuli okuba nti yali yasengekebwa mu massekkati g’ensi eyatondebwaawo oluvanyuma ly’okugatta ebitundu by’obwakabaka obwaali bumaze okufugibwa abafuzi abamattwale okuva mu 1894.\nBuganda okuva edda ne dda lyonna, ly’eggwanga eririna ennono n’obulombolombo ebyenjawulo ennyo obutafananako namawanga malala, si wano wokka mu Uganda, naye nawalala mu Africa ne munsi yonna. Enteekateeka y’ebyobuwangwa bwa Baganda nga bayita mu bika byaabwe ebisukka mu 50, muzingiramu ennambika y’okuwasa nokufumbiriganwa. Omuganda tawasa oba tafumbirwa muntu wa kika kye oba ekika kya nyina. Era bwatyo Omuganda tawasa oba tafumbirwa muntu azalibwa omukyala ow’ekika kye. Okuwasa n’okufumbiriganwa nga biyita mukwekennenya n’okutuukiriza emitendera gino, byebyawula ebika buli kimu kukinaakyo. Ate era n’ekirala nga kikulu nnyo, kwekutangira okutambuza endwadde ez’omumusaayi nga obwa Nalubiri (Sickle Cell).\nAkalombolombo N’amakulu G’okwaabya Olumbe.\nAbaganda okuva edda ne dda lyonna baalina enkola nga bayita mu nyumba, olugya olunyiriri, omutuba, essiga n’akasolya mwebayiitanga okuwandiika buli mwaana eyazalibwanga mu kika. Kino kyawanga Kabaka ku ntikko okumanya obungi bw’abantube nasobola okubatekeratekera obulungi. Mungeri y’emu, omuntu yenna, bweyafanga naddala omusajja, era nga emitendera gyegimu giyitibwaamu okutegeeza Ssabasajja Kabaka nti omusajja we obo omuzaana we mu Ssaza lye lino oba liri, yafa era nga basaba asiime ayabizibwe olumbe. Kino kyekiyitibwa okutambuza olumbe.\nOmugeenzi bwaaba omusajja, mukutambuza olumbe, abakikola balina okulutambuza nga bayita mu mitendera egyo, n’olukalala lwe kiwandiiko ekirambika abaana n’ebyobugagga by’omugeenzi byaaba alese. Omuntu bwaaba tanafa, waddembe okugabanya ebyobugagga bwe era ekiwandiiko kigenda okutuuka ku ntikko nga ab’ekika bonna bammanyi engeri eby’obugagga by’omugeenzi gyeyabigabamu mu kiraamo.\nOlumbe mu mpisa y’Abaganda lwabizibwa, nga omukolo guno gutandika n’okusulwaamu ku lwokutaano (Nagawonye) ate enkeera kulw’omukaaga (Wamunyi) olumbe nelwabizibwa. Naye abantu baddembe okutandika okungaana okuva emabega okusinziira nga bwebaba bagadde.\nEkiro ky’olwokutaano abekika batuula mu lukiiko okuteesa ku byobusika by’omugeenzi naddala bwaaba nga teyaleka kiraamo. Era olukiiko luno lukozesebwa okugonjoola ensonga zonna omuli obuttakkanya mu nyumba eyo era bwekiba kisobose n’abenyumba endala mukika ababa balina ensonga z’okugonjoolwa nazo zisobola okuteesebwaako.\nBino bwebiggwa abantu baddembe okweebaka nebetegekera okufulumya olumbe. Wano abamu bayinza okukuba emigaabe n’okunywa omwenge singa baba bagaadde.\nNga okufulumya olumbe okutandika mu mattuluttulu kuwedde, kumakya mukalasa mayanzi, omusumisi omukulu aba yalondeddwa, akkuba omubala gw’ekika nga amaze okutegeka omusika ne Lubuga nga ayimiridde kukifuggi ky’enyumba. Omusumisi omukulu ayambaza omusika ekifundikwa nga bwalamiriza omuntu oyo nti asikkidde omugeenzi aba yakafa ate era namutegeeza nti asikkidde gundi ne gundi omugeenzi baaba yasikira. Amukwasa effumu nga akabonero akalaga nti gwaddidde mubigere abadde musajja enkwaata Ngabo nti era naye alina okuba bwaatyo omulwaanyi namigge alwanirire ensiye era aleme kutiririra Ssabasajja Kabaka.\nOmusika Ne Lubuga we nga bamaze okusumikirwa. Abaganda Bambala ekanzu ne Kooti ( abasajja) ate Abakyala bo nebambala Busuuti Nebanekaneka nga baabya olumbe\nLubuga omukyala atera okuba mwanyina w’omusika azaalibwa Kitaawe omulala, abeerawo nga akabonero akalaga nti omusajja alina okuba n’omukazi. Era ono asumikibwa nakwasibwa akambe n’endeku erimu omwenge n’oluseke era wano akubirizibwa okulaba nti alima emmere mumaka, era nti mu nyumba temuli kubo, kale n’olwekyo, buli muntu akyadde awaka, alina okubudabuddibwa n’okuweebwa ekyokulya.\nKino nga Kiwedde, abantu abalala bonna baddembe okusumikira omusika nebigambo byokubulirira era nokubangira omusika ensawo kwaaba atandikira okutwaala obuvunanyiziibwa obuba bumukwasiiddwa. Wano nga omukolo guno omukulu guwedde, okugabula kuntandika abantu nebalya nebanywa.\nOluvanyuma, ab’ekika abatononotono, n’abaana bonna abazaliibwa omugeenzi bayingira mu nyumba y’omugenzi, nebafulumizibwa Jjajjabwe nga bali mulunyiriri nga bwebakaaba nga bebikiridde engoye kumitwe, wano bolekera olusuku nebamweebwa Jjajjabwe enviiri. Okumweebwa enviiri kekabonero akabawula kubantu abalala nti be ba mulekwa ababizidwaako olumbe lwa Kitaabwe oba Nyaabwe. Okukaaba kabonera akakomekereza okukaabira omugeenzi anti omusika aba amaze okusumikirwa era n’okulagibwa buli muntu nga omusika w’omugeenzi amuddidde mu bigere. Bwaaba omusajja, omusika atera kuba omwaanawe omulenzi, bwaaba tamulina, omugeenzi bwaaba yalaama, aba waddembe okusikkirwa nga alonda omuntu yenna gwaaba ayagadde mu lubu lw’abantu bano\nOmu ku bagandabe\nOmu kubazzukulube omulenzi (amwaana azaalibwa omwaana wamugandawe) oba\nOmu kubaana abalenzi ababagandabe\nAte omugeenzi omukyala asikkirwa omwaana wa mwanyina omuwala oba muzzukuluwe nga ava mukika kye. Mukwaabya olumbe buli muntu oba musajja oba mukazi asumikkirwa ne Lubuga ono alina kuba mukazi.\nAbako Mukwaabya Olumbe\nAbako, bebantu abawasa mu luggya olwo oba mukika ekyo. Bano bavunanyizibwa okujja mu lumbe era balina okuleeta omwenge okugabulwa mu lumbe nga okulya emmere kuwedde. Wano buli muwala ava mu luggya olwo, akulembera bba nga amujja mu kifo weyasuziddwa, eno etera kuba ensisira eba yategekeddwa omuwala avunanyizibwa, namuleeta namwanjula eri abekika ababa batudde mu nti oyo ye bba era abaleteedde ekita ky’omwenge banywe nga bamaliriza olumbe lwa Kitaawe oba mwanyina.\nAbaganda, nga abazungu n’abawarabbu nga tebannajja kuno, baalina okukkiriza nti katonda gyaali era nti yabasindikira Walumbe okubayiganya n’okubatta. N’olwensonga eyo, omuntu bwaafa, balina okwaabya olumbe n’ekigendererwa okugoba olumbe munju nga bakola omukolo gwokufulumya olumbe lulema okudda amangu okuyigganya n’okutta omulala. Wanonno Abaganda webateerawo akalombolombo akokufulumya olumbe kebakola mummattuluttulu nga wano abantu bonna abazze okwaabya olumbe, bazukusibwa newataba noomu asigala nga yebasse, nebatandika okuyimba enyimba ezifulumya olumbe. Kino nno kabonero ekenkukunala akalaga nti Abaganda, baali bamanyi Katonda nga abawarabbu n’abazungu tebannajja. Mukusinza Katonda, okufanaganako n’enzikiriza y’abazungu enyimba ezenjawulo mweziyimbirwa, n’Abaganda, bayimba enyimba ez’enjawulo okufulumya olumbe.\nAmakulu Agokumanyagana Mu Kwaabya Olumbe\nNga bwenanyonyodde waggulu, Abaganda bawandiisa omwaana azaaliddwa mu kika, era omuntu oyo bwaaba afudde, ab’ekika bonna balina okumanyisibwa, era ensonga eyo netuusibwa kuntikko ewa Sabasajja Kabaka. Okwaabya olumbe kulimu amakulu amakusike agokumanyagana, ab’ekika, ab’emikwaano, n’abako n’abataka, bakungaana newabaawo okumanyagana.\nKino kikwaata nnyo kub’ekika okumanyagana n’okwewala okuwasagana n’okufumbiriganwa okutakirizibwa mu mpisa z’Abaganda. Nga bwekyalambikiddwa, waggulu abantu abomuzizo omuntu batasaniidde kuwasa oba kufumbirwa bonna bajja mu kwaabya olumbe kino nekiretera abantu bonna okumanyagana naddala abajjwa. Abajjwa bebaana abazaliibwa abaana ab’obuwala mu basajja abebika ebirala.\nAbajjwa Mu Kwaabya Olumbe\nAbajjwa bebaana abazaliibwa abaana abawala nga bava mu basajja ab’ebika ebirala. Kale nno abajjwa tebaba ba kika kyabanyaabwe, naye balina omukolo gwebakola mu kika kyabanyaabwe naddala nga nyaabwe ayabya olumbe lwa mwanyina. Bano bakola omukolo ogwokukokola nga bamala ebibamba mu luggya olwo. Nga omusika w’omugeenzi amaze okusumikibwa n’okuweebwa ekifundikwa nga nokugabulwa kuwedde, bano olwokuba si bakika, Abaganda bakiriza nti bo balina okugangibwa okuva eri Katonda okusobola okugoba ebisirani byonna ebyookola n’emikisa emibi mu luggya lwa Kojjabwe. Bano Omusika nebakojjabwe abalala babawa ensimbi era nebabalagira okukokoola nga muno mwemugendera omulimu gwokuzimbulula ensinsira zonna abazze okwaabya olumbe mwebaba basuuzze eggulo limu, okweera era nokulongoosa oluggya buli kintu kyonna ekisangibwa abajjwa bano awantu wonna, abajjwa baddembe okukitwaala, era ggwe nyinni kyo bwooba oyagala okinunula, oba olina okubawa ensimbi. Kuba, bo bwebaba batandika omukolo, guno, gulangirirwa era buli muntu nategezeebwa nti okwaabya olumbe kugenda okommekerezebwa n’omukolo gwa bajjwa. Kano nno kekabonero akalaga nti olumbe luwedde okwaabya. Abajjwa bankizo nnyo mukwaabya olumbe era baweebwa omutwe gwe nte oba ekisolo kyona ekiba kittiddwa okugabula mu lumbe.\nHussein Lumumba Amin Advises President\nKampala Saturday Blast (IS) Claims Responsibility\nAre Uganda’s Perennial Political And Economic Scandals Plotted?\nUganda’s Chief Justice Faulted


Bukedde Online - Owâ€™ekitongole kyâ€™ebyemisolo bamukubye akatayimbwa\nOwâ€™ekitongole kyâ€™ebyemisolo bamukubye akatayimbwa\nBeti Kamya asiibuddwa mu ddwaaliro\nAbasuubuzi abakolera ku Kafumbe-Mukasa bac...\nSsembatya Paulo 31 omutuuze w'omu zooni ye Ggwafu mu Ggombolola ye Goma, Mukono ngâ€™akolera ku ttabi lyâ€™e Nakawa yapooceza ku kitanda e Mulago oluvannyuma lw'okugwa mu bazigu ku Lwokutaano ku makya okumpi ne wooteeri ya RidarÂ mu kabuga kâ€™e Seeta ne bamukuba akatayimbwa ku mutwe ne batwala nâ€\nSsembatya Paulo 31 omutuuze w'omu zooni ye Ggwafu mu Ggombolola ye Goma, Mukono ngâ€™akolera ku ttabi lyâ€™e Nakawa yapooceza ku kitanda e Mulago oluvannyuma lw'okugwa mu bazigu ku Lwokutaano ku makya okumpi ne wooteeri ya RidarÂ mu kabuga kâ€™e Seeta ne bamukuba akatayimbwa ku mutwe ne batwala nâ€™ensimbi 50,000/-, engatto, n'essimu ye.\nOkusinziira ku mutoowe Kimbowa Ssonko amujjanjaba mu ddwaaliro e Mulago yategeezezza nti Ssembatya abadde atera okukeera okugenda e Nakawa gyâ€™akoleraÂ era ngâ€™akozesa bodaboda nti naye ku luno teyazze kwe kusalawo atambule.\n""Kiteeberezebwa okuba nti agasajja gasoose kumutuga n'agalwanyisa nnyo kubanga alina enkwagulo mu bulago ne mu mugongo era kati talina kyâ€™ategeera ku nsi,"" Kimbowa bwe yategeezezza.\nOmuduumizi wa poliisi mu distulikiti yâ€™e Mukono Aliphonse Musoni yagambye nti ebikolwa byobutayimmbwa bibadde bikendedde mu Seeta naye bagenda kwongera obukuumi mu katundu akalimu woteeri ya Ridar kubanga wano abazigu bateegerawo nnyo abakeera okugenda okukola.\nOno ye muntu owokusatuÂ okukubwa akatayimbwa mu kifo kino ngâ€™eyasooka yali Josephine Namubiru eyali omusubuzi e Nakasero eyattibwa ne Sylivia Nalumansi.\nBaze anziriridde omwana omulema\nAmannya ga mmotoka agasesa\nKabi ki akali mu kwegatta nâ€™omuwala ngâ€™ali mu nsonga?


Beti Kamya Ayimirizza Aba Kcca 10 - Radio Simba - Ennene\nbeti kamya ayimirizza aba kcca 10\nJuma Akankwasa nga y’omu ku basuubuzi abakolera mu Ppaaka ya takisi enkadde yawuniikirizza Abakungu ba Gavumenti okwabadde ne Minisita wa Kampala Beti Olive Namisango Kamya, Meeya wa Kampala Charles Emmanuel Sserunjogi bweyabadde atttottola engeri abasirikale b’ekitongole kya Kampala Capital City Authority – KCCAl nga badduumirwa Jjemba akulira ebikwekweto ebikwata abatembeeyi mu kibuga wakati gye bamusazeemu ebiso, okumukuba agakonde wamu ne tteke nga bamulanga okutembeeyeza mu kibuga nga tekikirizibwa.\nOno agamba nti engeri abasajja bano gyebamutulugunyizaamu yakomye ku mugo gwa ntaana. Akankwasa agamba nti bano tebakoma kukumutuluguntya kyokka wabula bamutwalako emitwalo gye 20 n’essimu eyomungalo nga tebanamusuula ku kabangali gyebaali batambulirako balyoke bamutwale ku Poliisi ya CPS nga asigaddeko kikuba mukono.\nOno era yategeezezza nti; ku CPS abaserikale ba KCCA babadde bamanyi nti agenda kufiirayo era kwe kumulekera aba poliisi baayo ne bamuddusa e Mulago gye bamukasuse, owa Red Cross namuyambe n’afuna obujjanjabi obwamuzizza engulu.\nAte ye Paul Kafeero yabalaze ebifaananyi bye ng’abaserikale ba KCCA bamukuba ku kabangali okufaananako abatikka ebyamaguzi ku loole oluvannyuma lw’okumukuba agakonde n’ensambaggere ebyamulese ng’atiirika musaayi.\nAbasuubuzi abalala okwabadde Winne Nakate ne Jane Kabasinguzi baakulukusizza amaziga nga nabo battottola engeri abaserikale bano gye baabakuttemu bwe baabambuddemu sikaati n’okubayuliza obuwale bw’omunda.\nMinisita wa Kampala Beti Kamya yennyamidde nnyo olw’engeri ey’ettima abasirikale ba KCCA gyebayisaamu abasuubuzi era mukukkakkanya emitima gyaabwe yalagidde bano ekumi bayimirizibwe ku mirimu.


Home > Posts tagged "@bbstv"\nEBBEEYI Y’EMWANYI ERINNYE: Balimi Bakubiriziddwa Okwettanira Okuzirima\nBannayuganda bakubiliziddwa okwongera okulima ekilime kyemwanyi kisobozese eggwanga okudayo mukifo mweyali mumyaka gyetukubye emabega. Bino byogedwa Ssenkulu wa African Coffee Academy Owek Robert Wagwa Nsibirwa nga ono abadde ali ku musomo gyebategekedde abalimi bemwanyi wali kuki bangilizi kyabanamakolero e Lugogo\nETTEMU KU BAKYALA E NTEBE: Abatuuze Basabye Poliisi Alipoota\nWebutuukide olwaleero ng’abantu abasoba mu 20 bebakakwattibwa mu disitulikiti ya Wakiso naddala mu bitundu by’ e Nansana n’e Ntebe. Bano bakwatiddwa mu kaweefube wa poliisi ow’okunonyereza ku bakazi abattibwa mubukambwe obususe era nga basooka kusobezebwako. Terefayina ayiseeko mu bitundu by’e Katabi ng’abantu basobeddwa era baagala Poliisi efulumye alipoota ku nsonga\nOkulongoosa Entambuza Y’okumutimbagano Airtel Ekwataganye Ne Facebook\nby Pat Robert Larubi - June 14, 2017\nKkampuni y’Amasimu eya Airtel Uganda ekoze omukago ne kkampuni ya Facebook, okwongera okwanguyiza abantu abali ku nkola zino zombi.\nAbavubi Bakaaba: Ababakwata Basussizza Eryanyi\nby Pat Robert Larubi - June 12, 2017 June 12, 2017\nEkizinga Bugala Kalangala e Ssese abatuuze abamu bawagira amagye okuyiga abavubi mu nkola y’okutaasa Ennyanja. Abamu babuusaabuusa obumanyirivvu bwababakwata anti amanyi gasukka.\nBannayuganda Abawangaalira E Dubai Batulaze Engeri Gyebakolamu Emirimu Gyabwe\nAbantu ba Ssaabasajja ababeera mu kibuga Dubai, abaweze okusigala nga bawulize embuga basobole okukulaakulanya ensi yabwe. Mu kibuga Dubai ekitundu kino ekye’ Deira mulimu abantu ba Ssabasajja abawangaaliramu nga bayita mu nkola ey’obuyiiya, bano nga batandiseewo emirimu egitayimirizaawobbo bokka nga bassekinoomu wabula nga bawadde ne banaabwe abalala eby’okukola Eno yemu ku nkola\nEnguumi Enyoose: Aba Bodaboda Bagwanganye Mu Bulago\nby Pat Robert Larubi - June 5, 2017\nEngumi zinyoose ng’abavuzi ba boda balwanagana n’ateberezebwa okuba mbega azze mu lukiiko lwabwe nga tayitidwa. Abavuzi ba boda mu town kanso ye Kasangati bibabugumye oluvanyuma lw’omuvubuka ateberezebwa okuba mbega okwesogga mu lukiiko lwabwe n’atandiika okulutabula. Omuvubuka ono asoose kugobwa bavuzi ba boda nagaana ekidiridde ze nsambaggere nenguumi. Bano babadde bayise olukiiko luno\nEmpaka Z’africa: Abazannyi Beesozze Enkambi\nOmutendesi wa ttiimu y’eggwanga ayise abazanyi mukaaga okuva mu ttiimu KCCA FC okwegatta ku ttiimu enazanya omupiira gwa Senegal ne Cape Verde Oluvanyuma lwa ttiimu ya KCCA FC okukuba ttiimu ya Rivers United goolo 2:1 Ku lw'omukaaga, Omutendesi wa ttiimu y’eggwanga ‘The Uganda Cranes’ Multin Seredojovic Micho ayise abazanyi mukaaga okuva\nOmuzannyo Gwa Puulu: Abazannyi Baakumeggana Enkya\nby Pat Robert Larubi - June 3, 2017\nEmpaka za Pool zigenda kuddamu okutojjera olunaku olw’enkya nga ttiimu ya Scrap buyers ebulonda ne CKI mu mpaka za Super Cup. Zino z’empaka eziggya abalabi ba pool ekifu ku maso nga liigi tenatandika.\nEmisolo Emipya: Loodi Meeya Lukwago Agiwakanyizza\nby Pat Robert Larubi - June 2, 2017 June 2, 2017\nOmuloodi Mmeeya wa Kampala Ssaalongo Erias Lukwago ayagala emisolo egya KCCA giddemu okwetegerezebwa. Bino webijjidde nga Palamenti yamalirizza okuyisa embalirira ya 2017/2018.\nOkubunyisa Amazzi Amayonjo: Gavumenti Eyagala Kukituukiriza Mu 2020\nBannayuganda bangi bakaaba olw’amazzi naddala mu biseera eby’ekyeya ng’era abantu balina okusiyagguka engendo okusobola amazzi. Kino kyekiwalirizza gavumenti okuleeta enteekateeka ey’okubunyisa amazzi mu ggwanga lyonna nga buli kyalo bagala kibeereko oluzzi. Minisita w’Amazzi n’Obutondebwensi, Sam Cheprotis agamba nti abitundu by’eggwanga 67 ku buli 100, byebirina amazzi amayonjo ag’emidumu…nga agamu gaakusasulira kyokka nga


Baibuli y'Oluganda - ENDAGAANO ENKADDE - Olubereberye 50\nOlubereberye - Essuula 50\nYusufu n'agwa ku maaso ga kitaawe, n'amukaabirako, n'amunywegera:\n2 Yusufu n'alagira abaddu be abasawo okukalirira kitaawe: abasawo ne bakalirira Isiraeri.\n3 Ne bamala ennaku ana nga bamukalirira; kubanga bwe zityo ennaku ez'okukaliriramu bwe zenkana okuzimala: Abamisiri ne bamala ennaku nsanvu nga bakumye olumbe ku bubwe.\n4 Awo ennaku ez'okumukaabira bwe zaggwa, Yusufu n'agamba ennyumba ya Falaawo nti Oba nga kaakano ndabye ekisa mu maaso gammwe, mbeegayiridde, mwogerere mu matu ga Falaawo nti\n5 Kitange yandayiza ng'ayogera nti Laba, nfa: mu ntaana gye nneesimira mu nsi ya Kanani mw'olinziika. Kale kaakano nkwegayiridde, nnyambuke, nziike kitange, era ndikomawo.\n6 Falaawo n'ayogera nti Yambuka oziike kitaawo nga bwe yakulayiza.\n7 Yusufu n'ayambuka okuziika kitaawe: ne wagenda naye abaddu bonna aba Falaawo, abakadde ab'ennyumba ye n'abakadde bonna ab'ensi y'e Misiri,\n8 n'ennyumba yonna eya Yusufu, ne baganda be n'ennyumba ya kitaawe: abaana baabwe abato, n'endiga zaabwe n'ente zaabwe ebyo byokka bye baaleka mu nsi y'e Goseni.\n9 Ne wayambuka naye amagaali era n'abeebagadde ku mbalaasi: ne kiba ekibiina ekinene ennyo.\n10 Ne batuuka ku gguliro lya Atadi, eriri emitala wa Yoludaani, ne bakubira eyo ebiwoobe bingi binene nnyo: n'amala ennaku musanvu, ng'akaabira kitaawe.\n11 N'abo abaatuulanga mu nsi, Abakanani, bwe baalaba nga bakaabira mu gguliro lya Atadi, ne boogera nti Okukaaba kuno kungi eri Abamisiri: kyeryava lituumibwa erinnya Aberumiziraimu, ekiri emitala wa Yoludaani.\n12 Abaana be ne bamukolera nga bwe yabalagira:\n13 bwe kityo abaana be ne bamusitula ne bamutwala mu nsi ya Kanani, ne bamuziika mu mpuku ey'omu nnimiro ya Makupeera, Ibulayimu gye yagula awamu n'ennimiro, okuba obutaka okuziikangamu, eri Efulooni Omukiiti, eri mu maaso ga Mamule.\n14 Yusufu n'addayo mu Misiri ye ne baganda be ne bonna abaagenda naye okuziika kitaawe, bwe yamala okuziika kitaawe.\n15 Baganda ba Yusufu bwe baalaba nga kitaabwe yafa, ne boogera nti Mpozzi Yusufu agenda okutukyawa, n'okutuwalanirako ddala obubi bwonna bwe twamukola.\n16 Ne batumira Yusufu nga boogera nti Kitaawo yalagira bwe yali nga tannafa ng'ayogera nti\n17 Bwe mutyo bwe muligamba Yusufu nti Nkwegayiridde kaakano, sonyiwa okwonoona kwa baganda bo n'ekibi kyabwe, kubanga baakukola bubi: ne kaakano, tukwegayiridde, sonyiwa okwonoona kw'abaddu ba Katonda wa kitaawo. Yusufu n'akaaba amaziga bwe baayogera naye.\n18 Ne baganda be n'okugenda ne bagenda ne bavuunama mu maaso ge; ne boogera nti Laba, tuli baddu bo.\n19 Yusufu n'abagamba nti Temutya: nze ndi mu kifo kya Katonda?\n20 Nammwe, mwali mwagala okundeetako ebibi; naye Katonda yali ayagala okundeetako ebirungi, nga era bwe kibadde, okuwonya abantu abangi baleme okufa.\n21 Kale kaakano temutya: nnaabaliisanga mmwe n'abaana bammwe abato. Naabasanyusa, nnaabagamba eby'ekisa.\n22 Yusufu n'atuulanga mu Misiri ye n'ennyumba ya kitaawe: Yusufu n'awangaala emyaka kikumi mu kkumi.\n23 Yusufu n’alaba abaana ba Efulayimu bannakabirye: era n'abaana ba Makiri omwana wa Manase baazaalirwa ku maviivi ga Yusufu.\n24 Yusufu n'agamba baganda be nti Nfa: naye Katonda telirema kubajjira n'okubaggya mu nsi eno okubatwala mu nsi gye yalayirira Ibulayimu, Isaaka, ne Yakobo.\n25 Yusufu n'alayiza abaana ba Isiraeri ng'ayogera nti Katonda talirema kubajjira, nammwe mulitwala amagumba gange nga mugaggya muno.\n26 Bw'atyo Yusufu n'afa, nga yaakamaze emyaka kikumi mu kkumi: ne bamukalirira; ne bamuteeka mu ssanduuko ey'okuziikamu mu Misiri.


EMIVUYO GY’ETTAKA: Eyali ssabawolereza nyombi waliwo byalina okunyonyola | NTV\nHome » News » Crime » EMIVUYO GY’ETTAKA: Eyali ssabawolereza nyombi waliwo byalina okunyonyola\nEMIVUYO GY’ETTAKA: Eyali ssabawolereza nyombi waliwo byalina okunyonyola\nEyali Ssabawolereza wa gavumenti mubyamatteeka Peter Nyombi anokodwayo mu kakiiko kebyettaka nti aliko emivuyo gyeyakola mukusasula bananyini ssomero lya Ngabo Academy erisangibwa e Mbarara ku ttaka ly'ebaali batalinako bwananyini.\nAkakiiko k'omulamuzi Catherine Bamugemereire kagudde ku bbaluwa eraga nga Nyombi yawa okuwabula ekitongole ekikola kuby'enguundo ki Uganda National Roads authority okusasula akawumbi kamu mw'obukadde bisaatu.\nEkitongole ky'enguudo kitegeza nti newankubadde baali tebakiriziganya nakuwabulwa kwa Nyombi baali tebayinza kumuwakanya.\nOlunaku lw'eggulo munnamaggye eyawumula capt David Bashaija yakwatidwa akakiiko kubigambibwa nti ono yeza ettaka ly'ekitongole ky'ebyobulimi erisangibwa e Mbarara.\nN'olwaleero nga akakiiko kagenda mu maaso okubuliriza ku ttaka ly'erimu, kizulidwa nti ekitongole ekikola kubyenguudo ki Uganda National Roads authority bweyali kitema oluguudo mu ttaka eryali litwalidwa Capt Bashaija yasaba asasulwe akawumbi kamu mw'obukadde bisaatu.\nAkakiiko k'omulamuzi Catherine Bamugemereire kagudde ku bbaluwa eraga nga eyali ssabawolereza wa gavumenti mubyamatteeka Peter Nyombi Nyombi yawa okuwabula ekitongole ekikola kuby'enguundo ki Uganda National Roads authority okusasula sente mubumenyi bwamatteeka.\nKino kyakolebwa nga ate akakiiko k'ebyettaka aka Uganda Lands commission kaali kamaze okuwa ensala yaako nti Ngabo Academy yali terina bwananyini ku ttaka era nga ne liizi eyali ebaweredwa eyemyaka ettaka yali yagwako.Akakiiko kakizudde nti n'omukungu mu kitongole ky'enguundo ategerekese nga George Bwanga aliko ebbaluwa gyeyawandiikira Nyombi nga awakanya byeyali asazewo kyoka teyamuwuliririza.\nAkakiiko era k'ewuunya Capt Bashaija gyeyasasurwamu akawumbi kamu mw'obukadde bisaatu ku yiika zettaka saatu zokka ate nebasasula ekitongole ky'ebyobulimi akawumbi kamu mw'obukadde bitaano ku yiika z'ettaka 22.Eyapunta ettaka eryogerwako Mituseera Katushabe akakiiko kamukute kubigambibwa nti ono yandiba nga yekobaana ne Capt Bashaija okunyagulula sente za gavumenti.Wiiki egya akakiiko kagenda mu bitundu bya Bugisu e Mbale nayo okutaganjula emivuyo gyebyettaka ejiriyo.\n‹ Wuuno omwana eyava mu ssomero olw’okumuyeeya ekirwadde ky’asirimu\nEstablishment of special courts may help tackle gender based violence ›\nPosted 10 hours 38 min ago..


Abakwatibwa mu Fika salama balaajanye ku babaggyako enguzi mu kusasula engassi\nWinstone Katushabe, omuwandiisi wa TLB mu kiwandiiko eri abaddukanya ppaaka za bbaasi ne bannannyini zo yagambye nti, enkyukakyuka zino zigenda kutandika December 1, 2016.\nBADDEREEVA b’ebidduka bongedde okusattira olw'ebikwekweto bya tulafiki n'ekitongole ky'ebyenguudo ekya UNRA ebifuuza abatalina bisaanyizo ssaako mmotoka ziganyegenya.\nBagamba nti, oluusi abatulafiki ku nguudo ezimu naddala ku lw'e Masaka basusse obukambwe ng'ebiseera ebimu bwe balaba olina ebisaanyizo ebisinga beekwasa bintu birala.\n"Mmotoka ze tuvuga mu Uganda ezisinga nkadde era tezisobola kubulwako bikyamu ng'omuserikale obutakukwata aba akuyambye.\nPoliisi esaana ebeereko ebintu by’ennyonnyola ku kidduka nga bwe kirina okubeera nga tennatukwata", Francis Magezi ddereeva wa takisi ku lw'e Masaka bwe yagambye.\nEkirala agamba nti, bayita mu buzibu mu kusasula engassi mu bbanka ng'ebiseera ebimu abantu be beeyambisa okubasasulira ssente zino mu bbanka beeyambisa ogw'okuba nga bali mu busibe okubaggyako ssente endala.\nWilliam Busuulwa, ssentebe w'ekibiina ekigatta bannannyini loole ezisaabaza ebyamaguzi ekya Uganda National Transporters Agency (UNATA) agamba nti, okwewala enguzi ku kkooti, Gavumenti erina okulaba ng'essaawo enkola y'okusobozesa abasibe okwesasulira ssente z'engassi nga bali mu kkomera nga zigenda butereevu mu bbanka.\nAgamba nti, bangi ku baddereeva abakwatibwa nga tebaliiko bantu baabwe ate nga balina ssente z'okusasula engassi naye bagwa mu buzibu okuva mu bannakigwanyizi ababaggyako ssente ezisusse.\nFika Salama kyakayingiza obukadde 500 Ekikwekweto kya Fika Salama kyassibwawo okukendeeza ku bubenje obwali bususse. Wakati wa January ne June omwaka guno, abantu abasukka mu 100 be baali baakafiira ku luguudo lw’e Masaka, wabula okuva ekikwekweto lwe kyatongozebwa nga August, 2016, obubenje obwakagwawo butono.\nDr. Stephen Kasiima, akulira poliisi y'ebidduka n'okulwanyisa obubenje ku nguudo agamba nti, baddereeva babadde batandise okwebalama ebifo we bakeberera ebidduka nga bayita mu buwenjuwenju ate abalala bakendeeza endiima nga banaatera okubatuukako.\nAgamba nti, ekikwekweto kino baakyongeddemu ebirungo nga kati bakozesa kkamera okukuba ebifaananyi ne zibiweereza ku ‘whats app’ olwo abaserikale ababeera mu maaso ne baziyimiriza.\nEbivudde mu Fika Salama Okusinziira ku bituukiddwaako, ebyali byogerwa nti oluguudo lwakolebwa gadibengalye biraga nti bibadde bya bulimba. John Bosco Sejjemba akulira ebikwekweto mu kitongole kya UNRA, agamba nti, ekikwekweto kino kitandikiddwa ne ku nguudo endala wonna mu ggwanga.\nBaddereeva abakunukkiriza mu 3,000 be baakakwatibwa bukya kikwekweto kino kitandika Bya Samuel Balagadde BANNANNYINI bbaasi n’abaddukanya ppaaka zaazo mu Kampala basobeddwa oluvannyuma lw’ekitongole ekivunaanyizibwa ku bidduka ebisaabaza abantu mu ggwanga ekya Transport Licensing Board (TLB) okwawula bbaasi okusinziira ku nguudo gye zikolera.\nKino kyakoleddwa okwongera okukendeeza akalippagano k’ebidduka mu Kampala akabadde kasinga okuva ku bbaasi eziba ziyingira n’okufuluma ppaaka ez’enjawulo.\nPpaaka ya Qualicel Bus terminal mu masekkati ga Kampala ey’omugagga Drake Lubega esinga okubeeramu bbaasi yalekeddwa kukoleramu bbaasi ezidda mu Buvanjuba bw’eggwanga okuli: ez’e Jinja, Mbale, Soroti, Moroto n’okweyongerayo.\nBbaasi ezidda mu bugwanjuba omuli ezidda e Masaka, Mbarara, Rukungiri, Kabale, Kisoro n’ebitundu ebyetoolodde zazziddwa mu Kisenyi Bus terminal. Bbaasi zonna ezidda mu mawanga ag’omulirano omuli: Kenya, Juba, Rwanda, South Sudan, Burundi n’okweyongerayo zazziddwa mu ppaaka ya Namayiba nga kuliko n’ezidda Hoima ne Masindi.\nWabula yagambye bannannyini bbaasi ezikwatibwako balina okusaba mu buwandiike eri abaddukanya ppaaka mwe bagenda okudda era batwale okuddibwaamu nga bakakasa okubakkiriza eri TLB.\nBbaasi zonna zirina okubeera mu mannya g’abo abassaayo okusaba kwabwe era ezo zonna eziri ku mabanja ga bbanka zirina okulaga obukakafu ku nsonga eno.\nWabula abamu ku bannannyini bbaasi bwe baagenze okusaba, mu ppaaka emu baasabiddwa obukadde 10 okusobola okufuna ekifo ekintu TLB kye yawakanyizza n’eragira ensonga essibwe mu buwandiike esobole okusalirwa amagezi.\nHon. Nathan Byanyima, nannyini kkampuni ya bbaasi za Ibabu Coach nga zikolera mu Qualicel agamba nti, bakyateeseganya ne bannannyini ppaaka za bbaasi okulaba nga bassa ku bisale.\nFrancis Muwanga, maneja wa ppaaka ya Namayiba yagambye nti enkola eno egenda kukendeeza akalippagano k’ebidduka mu Kampala ng’ekisigadde be bannannyini bbaasi ne bannannyini ppaaka okukkaanya.\nBuli bbaasi etikka abasaabaze mu ppaaka ez’enjawulo, mu Kampala ebadde esasula 50,000/-. Wabula waliwo ssente endala bbaasi ze zisaasaanya okuli eza ba bbulooka abayita abasaabaze nga bbaasi ezimu okujjula zisaasaanya ssente ezisukka mu 100,000/-.\nSsebaana Kizito, nannyini bbaasi za Bismarkan agamba nti, batutte ekiseera nga beekubira enduulu olwa ssente ennyingi ezibasabibwa mu buli kitundu gye bayita ng’okugenda n’okudda bbaasi ezimu zisaasaanya ssente ezisukka mu 70,000/-. Bbaasi zikyusiddwa ppaaka okusinziira ku gye ziraga\nng'abasinga baakwatiddwa ku misango egyekuusa ku pamiti. Ebirala ebikwatibwa mulimu: okuvuga endiima, abavuga mmotoka ze batakkirizibwa mu pamiti, okuyisiza mu makoona, mmotoka ganyegenya, obutaba na layisinsi za PSV ne yinsuwa za 3rd Party, okutikka akabindo, emipiira emikadde ne kalonda omulala.\nSsejjemba yagambye nti, ssente ezisukka mu bukadde 550 ze zibadde zaakakuhhaanyizibwa kkooti mu kikwekweto kino.\nSarah Kibwika, akulira ebikwekweto bya tulafiki agamba nti, baddereeva abatalina bisaanyizo baali badduka ku luguudo lw'e Masaka olw'ekikwekweto ne badda ku nguudo endala nga n'abamu bayita mu buwenjuwenju wabula tubisalidde amagezi.\n"Kye tunoonya bwe bulamu bw'abantu abeeyambisa enguudo ne baddereeva okweggyamu endoowoza enkyamu gye babadde nayo nti oluguudo lwakolebwa bubi ekivaako obubenje," Kibwika bw’agamba.


Bukedde Online - E Kenya nayo bakaaba! Batadde omusolo ku beekubya 'Selfie'\nE Kenya nayo bakaaba! Batadde omusolo ku beekubya 'Selfie'\nMinisita annyonnyodde ku musolo gwa 'Mobile...\nBajeti etuuse mu buli kasonda ka bulamu!...\nAdded 4th July 2018\nNG’OKYALOJJA ekiri e Uganda, ab’e Kenya nabo Bajeti yabalese beewuunaganya olw’emisolo emipya gavumenti gy’etaddewo mu bajeti ya 2018/2019.\nOmuwala nga yeekuba ekifaananyi kya 'selfie'\nOkusimula ebisigala by’omufu baakubisasulira okusinziira ku myaka gy’omuntu eyafa, okukuba ‘selfi e’ olina okuwa omusolo, abatembeeyi ku nguudo baakusasula buli mwezi, ebbaala, abasimba emmotoka mu kibuga Nairobi wakati nabo bagenda kusasula n’abalokole ababuulira enjiri ku kkubo oba mu kusaba okw’omu ttunu balina okusasula omusolo.\nEmisolo egisinga gissiddwaawo mu masaza ag’enjawulo era gyawukana okusinziira ku ssaza omuntu mw’ava.\nEssaza ly’e Siaya, okubuulira enjiri ku luguudo olina okusasula 20,000/- eza Kenya (mu za Uganda 765,695/-), awamu bagenda kubasasuza buli ssaawa gy’amala ku luguudo nga buli ssaawa abeera asasula 1,000/- eza Kenya.\nAbategeka ebikujjuko nga bw’olaba abategeka emisinde gy’okusonda ssente mu Kampala, bano baakusasula 4,000/- eza Kenya buli ssaawa (mu za Uganda 153,139/-), e Makueni ekifo ekisanyukirwamu kyakusasula 1,148,542/- buli mwezi.\nOkuziikula ebisigala by’omuntu omukulu osasula 50,000/- eza Kenya (mu za Uganda 1,914,237/-), omwana osasula 30,000/- eza Kenya mu za Uganda 1,148,542/- at’omuwere osasula 20,000/- ez’e Kenya mu za Uganda 765,695/-.) Minisita w’ebyensimbi Charles Kerich yagambye nti olaba omuntu agenda mu dduuka n’agula ebintu ate n’agula akaveera mw’abitwalira! Naye kye yavudde asalawo nti oyo alina ekifo eky’obwannannyini ng’asasula abasimbawo mmotoka buli ssaawa eyitawo, naye alina okubaggyako omusolo.\nEmmotoka ya buyonjo yaakusasula 50/- eza Kenya (eza Uganda 1,914/-) buli ssaawa, bbaasi buli mulundi gw’esimba n’etikka abantu esasula 200/- (mu za Uganda 7,656/-), kabangali yaakusasula 100 eza Kenya ate ekifo ky’obwannannyini omusimba mmotoka nga kisobola okusimbamu emmotoka 200 kyakusasula 20,000/- (mu za Uganda 765,695/-).\nOmutembeeyi akola ku luguudo waakusasula 400/- omwezi, akuba selefi e ng’okozesa essimu yo osasula 100/- eza Kenya (mu za Uganda 3,828/-) okusobola okufuna olukusa kyokka tebannaba kumanya ngeri gye bagenda kugusasulamu.\nEkibanda kya firimu olunaku kyakusasula 1,500/- (mu za Uganda 57,427/-). Okuteekawo bbandi n’ekuba ennyimba nga bw’olaba Afrigo, buli kiro olina okusasula 1,000/- (mu za Uganda 38,284/-).\nSelfie tax in kenya,\nomusolo ku selfie\nCranes ya CHAN erumbye Kabale


Enteekateeka z'ekivvulu kya Spice Diana ekitumiddwa ‘Spice Diana live in concert' ziwedde. Atandikira ku Freedom City nga January 17, 2020 oluvannyuma atalaage ebitundu by'eggwanga ebirala.\nNg'ayanjula enteekateeka z'ekivvulu kye mu butongole mu lukung'aana lwa Bannamawulire lwatuzizza ku situdu yo eya 32 records e Makindye olunaku lwa leero,\nSpice abadde ayogeza amaanyi ategezezza nga bwasiiba n'okusula ng'awawula ddoboozi atuuke kulunaku lw'ekivvulu nga teririimu wadde akasaaniiko.\nNg'ogyeko bannamawulire, olukung'aana luno lw'enjawulo lwetabiddwako abayimbi, bannakatemba, ba DJ, ba MC b'okubivvulu wamu n'abawagizi be era wano Spice wasinzidde okusiima maneja we Roger Lubega na buli muntu alina kyamuyambyeko oba okumugattako mu lugendo lw'okukuba emiziki lwaliko ekimufudde omu ku bayimbi abasinga okukuba emiziki mu ggwanga.\nekitegekeddwa mu mbeera etali ya bulijjo okusinga ne ku bayimbi abamu abava ebweru olw'ebirungo ebikisiddwamu.\n"Ekivvulu tukitegese ku mutindo ogwa waggulu era kya kuyimba laayivu. Spice agenda kuyimba ennyimba 15 era agenda okuyimbira essaawa biri awatali kusirisamu ekitegezezza nti abayimbi bonna abagenda okumuwerekerako balina okuyimba nga tezinaba kuweera ssaawa 3:00 ez'ekiro."\nEkivvulu kino kiwagiddwa Vision Group efulumya ne Bukedde era Simon Maseruka kulwa Bukedde agambye nti ng'ogyeko okumanyisa abantu buli kimu ekikwata ku Spice ne kivvulu kye,\nAbalaba ba BukeddeTv, abawuuliriza ba Bukedde Fama n'abasomi ba Bukedde Olupapula bagenda kubawa omukisa okuwangula tikiti ezibatwala mu kivvulu kino nga bayita ku mikutu gya Bukedde famire egyenjawulo.


Minisita w’ensonga z’omunda yagenda okusalawo ku nsonga za Nantaba okuyitibwa ku Poliisi, Enanga – Watchdog Uganda\nMinisita Aidah Nantaba ne Fred Enanga omwogezi wa Poliisi\nMINISITA w’ensonga z’omunda mu Ggwanga Gen. Abubaker Jeje Odong kati yagenda okusalawo ku nsonga za Minisita munne Aidah Nantaba oba anagenda ku Poliisi okukola sitatimenti oba nedda, ku misango gy’okuttibwa kw’omuvubuka Ronald Sebulime.\nOmwogezi wa Poliisi mu Ggwanga Fred Enanga yategezezza bino mu lukungaana lwa bannamawulire olutuuzibwa buli lwa mmande ku kitebe kya Poliisi e Naggulu, bwabadde ayanukula ku nsonga za Minisita omubeezi owa ICT Aidah Nantaba okugaana okugenda ku poliisi okukola sitatimenti, nga bwakilambika mu bbaluwa gye yawandikira akulira okunonyereza mu misango mu kitongole kya poliisi.\nEnanga ategezezza nti bamaze okutekayo okusaba kwabwe nga Poliisi eri Minisita we nsonga z’omunda okuwabulwa, era bakyalinda mawulire kuva gyali olwo beeyongereyo mu maaso n’omusango guno.\nKinajjukirwa nti Minisita Nantaba ku lunaku Sebulime lw’attibwa yatemya ku Poliisi nti waliwo omuntu ali ku pikipiki amulondoola, era nga atidde nti ayinza okuba ayagala kumutta, era n’esindika basajja baayo nebawondera Ssebulime ne bamukwata ate oluvanyuma ne bamutta nga tanatusibwa ku Poliisi ye Naggalama.\nEnanga agamba nti singa Minisita akkiriza okukola sitatimenti ejja kuyamba nnyo mu kunonyereza kwe baliko okuzuula amazima agaaliwo ku lunaku olwo.\nKu ky’okugenda mu maka ga Nantaba okumujjako sitatimenti, Enanga agambye ekyo tekisoboka kubanga tekiri mu mpisa z’aPoliisi mwekolera emirimu gyayo.\nPolice issues safety tips to Boda boda riders\nSheikh Muzaata dismissed from Bilal Islamic School for thumping fellow staff member\n26th March 2018 at 17:22\n17th March 2017 at 00:26


Bukedde Online - Bebe Cool aleese amaanyi: Atuusizza ebyuma bya situdiyo abayimbi ba kuno bafulumye ennyimba ezivuganya ez'ebweru\nBebe Cool aleese amaanyi: Atuusizza ebyuma bya situdiyo abayimbi ba kuno bafulumye ennyimba ezivuganya ez'ebweru\nOMUYIMBI Bebe Cool aleese amaanyi!, Nga yaakamala okutuusa kapyata ekika kya Land Cruiser V.* ZX Model 2019 gy’agamba nti egenda kumalawo obukadde 600 ng’emisoso gyonna giwedde, ate kati aleese ebyuma bya situdiyo okukwata ennyimba ne vidiyo.\nBebe agamba nti ebyuma bigenda okukola situdiyo ekwata ennyimba ne vidiyo nga y'esinga mu buvanjuba bwa Afrika nga byamazeewo emitwalo gya doola 45.\n"Situdiyo eno nagikoze okuyamba ku bayimbi Bannayuganda abanene n'abakyali abato okukola ennyimba ezituukagana n'omutindo gw'ensi yonna kisobozese Bannayuganda okuvuganya n'abayimbi b'omu Nigeria, South Africa, Jamaica, Amerika n'abalala,'' bwe yagambye. Agamba nti amaze emyaka 25, ng'ateeka ssente mu myuziki abamu ku Bannayuganda kye baasooka okulowooza nti alya ndye.\nBebe Cool agamba nti okukola ennyo n'obwesigwa bw'alina eri abawagizi be omuli ne Pulezidenti Yoweri Museveni n'abagagga b'omu Kampala okuli Godfrey Kirumira, Hamis Kiggundu (Ham) n'abalala bye bimuyambye okutuuka waali.\n"Bw'obeera omugezi era omukozi mu kiseera kino ekya Pulezidenti Museveni ku mbeera ennungi gye yateekawo mu ggwanga, kyangu nnyo okugaggawala. Nze ly'ekkubo lye nakwata. Kati ebibuuzo nti Bebe Cool ssente zaakola aziteeka wa tebikyalina makulu.\nOmuyimbi yenna okulinnya waggulu alina okuteeka ssente mu myuziki n'ayingira emitima gy'abantu era ye nsonga lwaki nze buli muntu n'eyandipalanye amaliriza awuliriza oba alaba omuziki gwe nkuba,'' bwe yagambye.\nMu December w'omwaka oguwedde Bebe yayingira ennyumba ye kw'agenda okuteeka abapangisa ng'amalirirzza amaka ge agali e Kiwatule.\nEmmotoka ya Land Cruiser agigasse ku Hummer eriko "BIG SIZE", Mercedes Benz CLS 350 n'endala.\nBebe Cool aleese amaanyi Agamba nti Pulezidenti Museveni awagidde nnyo abayimbi era okumubeera ku lusegere takyejjusa.\nNg'ayogera ku bavubuka yabagambye nti balina okumanya nti ebirungi bye beegomba balina kusooka kubikolerera n'okwettanira ennyo polojekiti za gavumenti.


Bukedde Online - Okuwandiisa ebidduka: Enkola empya eneezuula abaagula mmotoka ez’empewo\nOkuwandiisa ebidduka: Enkola empya eneezuula abaagula mmotoka ez’empewo\nAdwadwalikanye lwa kugaya Kidandala ayinza...\nEMMOTOKA oba pikipiki gy’olina okakasa yiyo? Olowooza nti olw’okuba olina kkaadi yaayo, oba ogivuga buli lunaku nti kye kigifuula eyiyo?\nOkimanyi nti ekidduka kyo muyinza okuba mukirinako obwannannyini abantu abasoba mu basatu, nga buli omu alina kkaadi yaakyo ‘entuufu’ n’ennamba y’emu kwe kyawandiikirwa?\nYe mmotoka yo erina ebisumuluzo bimeka? Eriyo emmotoka gye bakola ng’erina ekisumuluzo kimu nga ggwe kye baakuwa? Emmotoka ejjirako ebisumuluzo bisatu, bw’oba olina kimu oyinza okuba ng’ovuga nzibe!\nAbabbi batutte ebidduka bya bannaabwe mu ngeri eno, y’ensonga lwaki ekitongole kya URA kireese enkola y’okuddamu okuwandiisa ebidduka byonna mu ggwanga.\nOmukungu wa URA, alondoola okusasula emisolo n’okuwandiisa ebidduka, Mw. Garry Kizito agamba: Enkola ereeteddwa eyitibwa “eTAX Motor Vehicle Registration System” era yaakuwandiisa ebidduka byonna ebiyingira mu ggwanga ka bibe bipya oba bikadde.\nEnkola empya yakwanguyiza abakyusa obwannannyini bw’emmotoka, okufuna nnamba y’emmotoka endala singa gy’olina egwa; bw’oba oyagala okuyingiza oba okufulumya emmotoka mu ggwanga n’okukyusa ebikwata ku mmotoka yo nga langi, ekika ky’amafuta n’ebirala.\nENKOLA EMPYA EKOLA ETYA?\nBuli alina ekidduka n’asuubira okuyingiza ekidduka mu ggwanga, enkola eno ekukwatako.\nEkidduka kyo bw’oba wakiwandiisa dda bw’onooba ogenda okuddamu okukiwandiisa okuva nga July 1 olina okuba n’ennamba kw’osasulira omusolo olwo bakuwe ennamba (TIN) empya.\nBw’oba funa TIN empya, URA ejja kukuweerako ennamba ekusobozesa okuyingira mu yintaneeti ya URA omalirize okuwandiisa ekidduka kyo.\nl Ennamba y’emmotoka\nlEnnamba ya yingini\nlMmotoka etuuza abantu bameka?\nlOmwaka mwe yakolebwa\nlEkika ky’emmotoka ne modulo yaayo\nlEnywa mafuta kika ki?\nBw’omala okuweereza ebikwata ku kidduka kyo, ojja kufuna lisiiti, olwo URA ebinoonyerezeeko okuzuula oba bituufu. Bwe wanaabaawo ekibulako olwo baakukuyita n’ekidduka kyo bongere okukyetegereza.\nAbasuubuzi n’abantu abalala abayingiza emmotoka mu ggwanga babateereddewo ba ajenti ab’enjawulo okuziwandiisa nga zituuse ku nsalo.\nObubbi bwa mmotoka\nWabula abalina mmotoka bangi beeraliikiridde nti okuwandiisa ebidduka kamu ku bukodyo obuleeteddwa okubba mmotoka z’abantu.\n“Abagaba kkaadi ne nnamba puleeti ez’ebicupuli bakolagana n’abali mu URA, kinaaba kitya nga bategedde byonna ebikwata ku mmotoka zaffe nga bwe kigenda okubeera,” John Lukenge ow’e Namasuba bwe yabuuzizza.\nWabula Mw. Kizito agamba nti emmotoka ezirina kkaadi ne nnamba puleeti ez’ebicupuli kati nnyingi era enkola eno ejja kukikendeezaako. Emmotoka ezimu zirina ennamba ezisukka mu emu, oli n’aba n’emmotoka ng’amanyi agirina omu sso nga waliwo omulala avugira ku nnamba ye.\nMu nkola empya kyakutwala olunaku lumu okuwandiisa mmotoka sso nga si bwe kibadde.\nEkitongole kya URA kyakussaawo omukutu gy’onoogendanga n’osooka onoonya ku mmotoka gye bagenda okukuguza n’omanya nnannyini yo. Kino kigenda kukendeeza nnyo obubbi bwa mmotoka n’abaguza empewo.\nMw. Myra Ochwo, avunaanyizibwa ku byabizinensi mu URA yagambtye nti okuwandiisa ekidduka kyo kwa bwereere, naye nga buli omu agenda kuweebwa akatabo akatuufu. Alina akatabo ak’ekicupuli poliisi yaakumulondoola, ezuule eyakamuwa.\nBw’oba wagula mmotoka n’olemwa okukyusa obwannannyini ate nga tewategeeza URA, ojja kusooka kusasula .\nOkuwandiisa ebidduka kwakumala omwaka gumu okutuuka nga June 30, 2013. Bw’onoogaana okuwandiisa mmotoka kijja kukubeerera kizibu okugitunda.\nEbisale by'entambula birinnye lwa musolo ku mafuta\nBy’olina okugoberera ng’ogula mmotoka


Bukedde Online - Nabilah Naggayi atabukidde Besigye!\nNabilah Naggayi atabukidde Besigye!\nSsekandi agumizza abatwala abantu ku kyeyo\nBesigye ne Nabilah\nOMUBAKA Nabilah Naggayi Sempala alumirizza Dr. Kizza Beigye okubeera embega w’emivuyo n’enjawukana eziri mu FDC. “ Tewali muntu asse demokulaase n’okutabulaatabula FDC nga Besigye.\nEkibiina akitwala nga kkampuni ey’obwannannyini by’ayagala by’akola,” Nabilah bwe yamulumbye n’anenya Bannayuganda abamutiitiibya n’okumuwaana abamutuusizza okwefuula ow’ekitalo ennyo.\nNabilah okugugumbula Besigye kiddiridde enkyukakyuka ezaakoleddwa Pulezidenti wa FDC, Patrick Oboi Amuliat mu bakulembeze b’oludda oluvuganya mu Palamenti kyokka Nabilah yagambye nti Besigye y’ali emabega olw’entalo ze ne Mugisha Muntu ne bammemba ba FDC abalala abatakkaanya n’enkola ze.\nEnkyukakyuka mu bifo, ne ofi isi, Nabilah yagambye nti ssi mbi kyokka waliwo okwekuba enkokola, okuwaayiriza n’entalo n’agamba nti omuntu atabulatabula si mulala wabula Besigye.\nYagambye nti Pulezidenti wa FDC, Amuliat aliwo nga kisiikirize kya Besigye n’agattako nti entalo eziri ku kitebe e Najjanankumbi zitiisa nga buli muntu yeekengera munne. Yasiimye emirimu egikoleddwa Winnie Kizza abadde akulira oludda oluvuganya mu Palamenti n’amwebaza okukkiriza okuwaayo ofi isi eri Betty Achan naye akwate mu nkasi kyokka ne yeekokkola kye yayise obunnanfuusi, obulimba n’okweyisaako ebiri mu FDC n’agamba nti bye bisse ebyobufuzi mu Uganda.\nYagambye nti mu FDC, omuntu ayogera amazima bamutwala ng’omulabe ate bw’oba olina obutakkaanya na Dr. Besigye olwo bakuyita mbega wa Museveni era ofuuka muyeekera wa kibiiina.\nYategeezezza nti Gen. Muntu ye muntu asinze okulugwamu nga bamuyita mbega so nga ye mukulembeze (Muntu) agoberera n’okussa ekitiibwa mu nfuga ya demokulaase. “ Okuviira ddala mu 2008, Muntu lwe yasooka okuvuganya Besigye, bonna abaali ku ludda lwe (Muntu) baafuulibwa abayeekera era bambega n’okutuusa essaawa ya leero. Embeera eno y’etuusizza abakulembeze abamu okwabulira ekibiina kya FDC. “Mbadde nasirika kubanga ebiseera ebimu nneetaaga okusigala nga ndi mulamu naye bwe ndaba nga Bannayuganda babuzaabuziddwa era baliiriddwaamu olukwe, kinkakatako okutangaaza ekigenda mu maaso”, bwe yagambye.\nAKALULU KA ARUA Besigye ne Bobi Wine bagenda kuddamu okwegera eryanyi mu kalulu ak’okujjuza ekifo ky’omubaka wa Arua Munisipaali ekyalimu omugenzi Col. Ibrahim Abriga eyatemulwa nga June 8, 2018. Abeesimbyewo bali 12 kyokka okuvuganya okw’amaanyi kuli wakati w’abantu basatu: Nusura Tiperu owa NRM, Bruce Musema owa FDC ne Kasiano Wadri atalina kibiina.\nBesigye ali ku Musema kyokka Mugisha Muntu, Bobi Wine n’abamu ku bakulembeze mu FDC n’ebibiina ebirala bali ku Wadri. Akalulu kakubwa ku Lwokusatu nga August 15.\nFarouk Daku omwaka agutandise na Buwanguzi


Ekituufu nsimbi ze zaatutabudde ne Maneja Francis, Taata wa Fresh Kid ayogedde - Watchdog Uganda\nin Business, Entertainment, Luganda, National, News\nABANTU bagamba nti nze nina omululu ku nsimbi z’omwana wange naye ekyamazima zibadde zisusse okukwatibwamu ennyo!! Bwatyo Taata w’omuyimbi Patrick Senyonjo amanyiddwa nga Fresh Kid Paul Mutabaazi bwe yagambye bwe yabadde ayogera ku mbeera eliwo wakati waabwe ne Maneja Francis Kamoga abadde akwasaganya eby’okuyimba kwa mutabani we.\n“Nga abazadde abazaala Fresh Kid tubadde tetusobola kutunula butunuzi nga waliwo embeera etali nambulukufu mu baddukanya ekitone ky’omwana waffe, kwe kusalawo okumukwasa Maneja omulala amanyiddwa nga MC Events, kubanga banange ne nsimbi zaakola tubadde tetuzimanyi nga endagaano gye twakola bwe yali egamba.\nNze silabanga ku mpapula mukwano gwaffe Francis zaabadde atekako mikono nga bayise omwana mu kivvulu, okujjako nze abadde nga ampita buyisi nga omwana amaze okuyimba nampa olumu emitwalo 300,000, era nantegeeza nti zezivuddemu.\nEbyo nno nze mbadde sibifaako nnyo naye nga bwe nzira ebweru abategese ebivvulu nga bangamba nti omwana baamuwadde obukadde 2 oba 3 bwentyo nenewunya enkola ya muganda waffe Francis.\nNaye mukama eyawa omwana wange ekitone era yamanyi ne kiddako wamu maneja omupya gwe twafunye” Mutabaazi bwe yagambye.\nYabadde ku Pulogulaamu ya Full Dose ku ttivvi ya Bukedde nga ayanukula ku mbeera eliwo wakati w’abazadde n’abadde Maneja wa Fresh Kid.\nMu kwanukula Kamoga yagambye nti talina yadde omunwe gwe nnusu ya Fresh Kid gye yali abulankanyizza, nagamba nti buli kimu abadde akikola mu bulambulukufu bwakyo era nga ne Mutabaazi abadde agenda naye mu bivvulu nalaba ensimbi omwana we zaaba akoze.\nYagambye nti yadde abazadde baamujeeko omwana ne bamufunira maneja omulala, tagenda n’omulundi n’ogumu kulwanyisa kitone kya Fresh kid nti kubanga akakasa nti mwana muto ne biliwo kati tabimanyi.\nEAC Inter-Parliamentary games start today


Aba Booda Bakalaatiddwa Okugaba Omusaayi - Cyclone Times\nAba Booda ku siteegi y’e Masaka abagambibwa okubanga bebasinga okukozeesa omusaayi omungi okusinzira kukitongole ky’etterekero ly’omusaayi mu ggwanga ekya Nakasero Blood Bank\nMasaka: Abavuzi ba bodabooda bonna bakubiriziddwa okwettanira okugaba omusaayi kubanga bebasinga okugwetaaga okusinzira kwa’akulira eby’omusaayi mu kitundu kye Masaka.\nBino byogeddwa mwami Swaibu Sula Mbaaya bwabadde ayogerako ne bannamawulire. Wabula ono okwogera bino kizze oluvannyuma lw’ekitongole ky’etterekero ly’omusaayi mu ggwanga ekya Nakasero Blood Bank okuvaayo nebalaga ng’omusaayi bwegubaweddeko mu kiseera kino.\nWano waasinzidde naategeeza nti abantu tebaagala kuwa musaayi so nga guyamba bo naddala aba booda abasinga okugweyambisa oluvannyuma lw’obubenje bwebafuna entakera.\nEkireetedde ebbula ly’omusaayi mu kiseera kino be bavuzi ba bodabooda obutayagala kwenyigira mu kugaba musaayi ate nga bebasinga okugwetaaga. Balina okumanya nti omusaayi guno tegulina kkolero lyonna gyegukolerwa wabula ffe tulina okwekolamu omulimu okusobola okuyamba abo abaguli mu bwetaavu,” Swaibu bweyategeezeza.\nAte ye omusawo omukugu mu tterekero ly’omusaayi mu Masaka regional referal hospital omukyala Namanya mu kwogerako n’omusasi waffe, ategeezezza nti bateekeddwa okuba n’omusaayi oguweza units 1010 buli mwezi naye kati balinawo units 220 ekibaleetedde okutya ku ngeri omusaayi gyegukendeddemu.\nNamanya ayongedde naategeeza nti ebifo ebisinga okutwala omusaayi omungi mu ddwaaliro ly’e Masaka kwekuli ward y’abaana, gyebalongooseza abazaala ssaako n’abobubenje.\nAyongeddeko nti mu kiseera kino etterekero ly’eggwanga lyetaaga omusaayi mungi okuyamba amalwaliro.\nOne Thought to “Aba Booda Bakalaatiddwa Okugaba Omusaayi”\nkyemuggamba aba boda boda babadde tebagabba musaayi?


Bukedde Online - Enkwata y'amakungula kye kimu ku bisinga okufiiriza abalimi\nYiga bwe bameza endokwa z'emmwaanyi oyoole...\nENKWATA y’amakungula kimu ku bisinga okufiiriza abalimu mu Uganda olw’ebyamaguzi ebimu ebituusibwa mu katale ng’omutindo guli wansi.\nSolomon Ssennoga omulimi era omusuubuzi wa muwogo, ku kyalo Kikyusa mu disitulikiti y'e Luweero, agamba nti omulimi yenna okufuna mu mulimu gw'akola asaanira okussa essira ku kwongera omutindo ku birime bye afune ekiwera\nSsennoga alima muwogo ekika kya NAROCASS1, kye yaggya mu NARO era mu kifo ky'oktunda omubisi asooka kumukaza n'atunda obuwunga n'ebibajjo ebikaze ky'agamba nti kimuyambye okufuna ekiwera.\n"Nnina edduuka mu Kampala ng'eno gye ntundira muwogo wange. Ntunda ebibajjo nga kkiro eri wakati wa 500/- ne 600/- wabula ng'enkuba bw'etandika okutonnyab beeyi erinnyamu", bw'agamba.\nNg'oggyeeko okuwaata muwogo n'amusala ebibajjo by'ayanika, Ssennoga yagula akuuma akamunyiga n'afuluma mu butundu obutono ddala. Akuuma kano kakozesa mafuta ga dizero.\n"Muwogo ono akala mangu ng'omusana omulungi gumu gwokka gumumala. Kino kyongera ku mutindo gw'akawunga akamuvaamu kuba oluusi ekigutta kwe kulwawo ng'oyanika n'atuuka okugwamu ettaka n'alumira. Olw'omutindo omulungi, obuwunga obuvaamu abakola emigaati ne kkeeke b bwettanira nnyo", Ssennoga bw'agamba.\nAnnyonnyoola nti ayagala okutandika okulima muwogo, kikwetaagisa okubeera n'ettaka okusookera ddala n'okubaawo ne kapito wa ssnte z'okukabala, okugula emiti n'okusasula abakozi era ettaka kakas anti likabaddwa bulungi nga singa osobola kozesa tulakita kuba muwogo ono okulannaba obulungi, yetaaga ettaka eggonvu.\nOkusinziira ku Ssennoga, muwogo ono akulira mu mwaka gumu era nga mu yiika mugendamu ensawo z'emiti munaana egitemebwa mu buwanvu bwa fuuti emu nga muno muvaamu ebikolo 2,200 ne 2,500 nga tusimba amabanga ga fuuti 3X3 era nga buli kinnya mugendamu omuti ogwa buli sayizi.\n"Omunwe gubeera wakati wa fuuti emu n'ekitundu ku bbiri olwo ennimiro yonna ebeera ejudde muwogo n'obeera ngofuna ekisingawo", Ssennoga bw'agamba.\n‘'Nze muwogo ntandika okumufunamu ku myezi mukaaga nga mmutemako emiti gy'entunda 15,000/- buli nsawo nga mu yiika nsobola okutemamu ensawo 150 ate mu lutema olw'okubiri ne nzijamu ensawo nga 250 ate nga ne muwogo wansi ebeera akyali mulamu bulungi.\nOmusujja gw'embizzi gulumbye Luweero ne Nakaseke\nFamire nnamba etirimbuddwa\n'Mweyune NAADS okutumbula enfuna yammwe mu bulimi'


Bukedde Online - Aba NUP baabuse tebakkaanyizza ku kiddako\nKyagulanyi (ku kkono) n’abamu ku babaka ba NUP.\nABABAKA ba palamenti abalonde mu kibiina kya NUP akafubo ke baabaddemu ne mukama waabwe, Robert Kyagulanyi ‘Bobi Wine', baayabuse tebasazeewo ku kyankomeredde ku kiki ekiddako.\nAbamu baabadde baagala bagende mu kkooti bawakanye obuwanguzi bwa Yoweri Kaguta Museveni kyokka abalala nga bakiwakanya bagamba nti amaanyi ga bali mu bantu baddeyo babannyonnyole basalirewo wamu ku kiki kye bazzaako.\nAbabaka bano baasisinkanye ne Kyagulanyi ku Lwokubiri mu makaage e Magere omulundi ogwasoose okuva lwe baabalonda ne bateesa ku nsonga nnyingi naye ng'essira basinze ku kuteesa ku kye bazzaako kye bayita okulwanirira obuwanguzi bwa Kyagulanyi.\nOmu ku baabadde mu kafubo kano, Abdallah Kiwanuka ‘Mulimamayuuni' eyawangudde minisita Ronald Kibuule mu Mukono North yategeezezza Bukedde nti eky'okugenda mu kkooti baakikkaanyizzaako era bannamateeka b'ekibiina bali mu kuttaanya nteekateeka za kutegeka bujulizi.\nAbaawagidde eky'okugenda mu kkooti bagamba nti obujulizi bwonna babulina obusobola okulaga ekibbabululu ekyaliwo era mukama waabwe Kyagulanyi azze akyogera nti akimanyi Abalamuzi tebayinza kusazaamu Museveni eyabalonda kyokka kijja kubayambako okumwanika n'okwanika ekitongole ekiramuzi ku ngeri gye kitambuzaamu emirimu.\nWabula abagenda mu kkooti nga beetegeka, abatakkaanya na kirowoozo ekyo nabo baasazeewo okudda mu bantu babannyonnyole ku kigenda mu maaso n'okutema empenda ku ngeri gye basobola okukolera awamu mu makubo agakkirizibwa amateeka.\nKyagulanyi alumiriza nti obululu ssentebe w'akakiiko k'ebyokulonda, Omulamuzi Simon Byabakama bwe yalangiridde nga January 16, mwe yalangiridde pulezidenti Museveni nti yawangudde n'obululu 5,851, 037 obukola ebitundu 58.64 ku 100 ate Kyagulanyi n'afuna 3,475,298 bye bitundu 34.83 ku 100, bufu.\nKyagulanyi obululu buno abuwakanya agamba nti ye yali awangudde ne bakyusa obuwanguzi bwe era wa kugenda mu maaso ng'ayita mu makubo agakkirizibwa mu mateeka okulwanirira obuwanguzi bwe.


Bukedde Online - Engeri kamera gye zaakwata abatta Muhammad Kirumira\nMuseveni alonze ba RDC abapya\nMunnamawulire ne Gavana babaggalidde lwa k...\nABASAJJA abaakuba Muhammad Kirumira amasasi tebaategeera nti ku kizimbe ekiriraanye we baamuttira kiriko kkamera! Ekizimbe kino ekitunda ebizimbisibwa (Hardware) kiriko kkamera bbiri ku mwaliiro ogusooka nga zitunudde mu luguudo.\nEmu ekwata ebiva e Kampala okudda e Mityana ate endala ebiva e Mityana okudda e Kampala.\nOmugenzi Kirumira yali abuzaayo mmita nga 20 okutuuka ku kizimbe kino n’ayimirira.\nWano omuwala Resty Naalinya Mbabazi we yamusanga era aba yaakalinnya emmotoka ne babakuba amasasi, abatemu ne babulawo.\nOmutemu omu eyali ayambadde ekkanzu yakutama ku bboneti y’emmotoka ya Kirumira nga yeefudde agikanika omulala n’afukirira abaali munda amasasi.\nBino okugenda mu maaso nga kkamera etunudde mu lidda e Kampala ekwata buli kigenda mu maaso.\nAbatemu olwamaliriza baabuukira pikipiki abaabalaba gye bagamba nti yali efaanana n’eya poliisi ne beeyongerayo ku lidda e Kampala.\nBambega okuva mu kitongole ky’amagye ekya CMI bwe baatuuka mu kifo kino ekiro ekyo beetegereza nga waliwo kkamera ku mabbali ne bamanya nti omulimu gugenda kubanguyira.\nEnsonda mu bambega zaategeezezza nti baatandika okunoonya nnyini kizimbe kino era enkeera ne bamufuna. Baamulagira okubawa ebifaananyi byonna kyokka baagenda okuzuula ng’ebimu byasanguddwa.\nKigambibwa nti nnyini kizimbe kino yakissaako kkamera okumuyamba okulondoola bizinensi ye kuba tatera kubaawo nga byonna ebigenda mu maaso aba abirabira ku ssimu ye ng’ayita ku kkamera zino.\nWabweru w’ekizimbe kino waliwo ebizimbisibwa omuli emitayimbwa n’ebirala ebisula wabweru naye teri abikwatako olw’okutya kkamera zino.\nBambega eggulo bwe baatutte omu ku bagambibwa okwenyigira mu lukwe lw’okutta Kirumira, yabatutte mu bifo bisatu okuli we battira Kirumira okumpi ne kalina, ku kifo we booleza emmotoka n’okuzisimba ekiyitibwa Dannis ssaako ne ku nkulungo y’e Busega ku ssundiro ly’amafuta eriyitibwa Mogas awagambibwa nti abatemu bwe baamala okutta, awo we baasibira ne beesaanya ng’awatali kibaddewo ne badda ku byabwe.\nMu kutambuza omusajja ono, bambega baatutemezzaako nti oluvannyuma lw’okufuna ebifaananyi bya kkamera, baabitwala mu tekinologiya asingako ne bakomyawo ebyo ebyali bisanguddwa olwo ne beetegereza ne balaba bino:\nObudde bulaga nga bwali buzibye era ng’abantu tebalabika nnyo okuggyako amataala g’emmotoka ezaali ziyitawo n’agali ku bizimbe ebiriraanyewo.\nWaliwo abasajja abaatuukira ku pikipiki ennene ng’atudde emabega ayambadde ekikooti ekiwanvu ng’atadde akakookolo ku mutwe. Ono mu misoni yonna tategeerekeka era ye yakuba amasasi. Bambega baakamufunako erinnya limu lya Hamza.\nEyali amuweese ng’ali mu kkanzu n’ekkooti yali talina kye yeebisse era ono alabika kyokka si bulungi nnyo.\nAbeebyokwerinda balumiriza nti ono ye Mutabbuliiki Abdul Kateregga eyattiddwa e Namung’oona.\nWaliwo n’abalala abalabika okutambulira ku bodaboda nga beebikkiridde ebikooti oluvannyuma ne babulirayo kkamera n’ebabulwa.\nBambega bagamba nti omu ku bano y’oyo Muzamiru Kiyemba eyatwaliddwa ku Mmande mu kifo kino abaddiremu bye yalaba ku lunaku Kirumira lwe yattibwa.\nEnsonda mu CMI zigamba nti ebifaananyi bye baafunye ku katambi kano yadde tebinnabatuusa ku yakubira ddala masasi, kye bibatuusizzaako waliwo essuubi nti abatemu bali kumpi kubamalawo.\nBALAZE KATEREGGA BYE YAKOLA MU ‘MISONI’ ENO\nOmu ku bakwatiddwa ku by’okutta Muhammad Kirumira yabuulidde abaserikale engeri gye baalukamu olukwe n’omulimu buli omu gwe yakola.\nMuzamiru Kiyemba ku Mmande bwe yatutte abaserikale okuli abapoliisi ne CMI e Bulenga mu kifo we baakubira Kirumira amasasi, kigambibwa nti yabagambye nti baamala ebbanga nga balondoola entambula za Kirumira.\nYe (Muzamiru Kiyemba) omulimu gwe gwali gwa kuketta ntambula ya Kirumira ku lunaku olwo nga September 8, 2018 era yamulondoola okuva ku makya n’emikolo gy’okwanjula ebiri gye yaliko.\nNg’amaze okukakasa nti Kirumira bw’anaava ku mikolo gy’okwanjula ogwokubiri ku lw’e Ntebe, yali adda wuwe era bwe kyali.\nMuzamiru kigambibwa nti yannyonnyodde nti Abdul Kateregga yalina emirimu ebiri okuli okuvuga mmotoka eyaliko ebiwoggana n’ennyimba eziyimbira waggulu nga kigambibwa nti yali ayagala kuwugula bantu obudde bwe buwungeera bagende mu bivvulu mu Bulenga mubeemu abantu batono.\nNti bwe yamala okuvuga mmotoka n’abaako w’agisimba n’alinda obudde okuziba. Bamulumiriza okuvuga pikipiki eyaliko omutemu era ne yeefuula akanika mmotoka ya Kirumira ng’abuzaabuza oluvannyuma era ye yavuga omutemu n’akomawo e Bulenga ku ssundiro ly’amafuta.\nKateregga eyakubiddwa amasasi abadde akolera ku Nakivubo Road gy’abadde avugira mmotoka ezeetikka ebyamaguzi (kabangali) era nga banne b’abadde akola nabo yali yabategeezaako nga bwe yali omuyeekera wa ADF wabula n’alokoka n’aweebwa ekisonyiwo.\nMu kutwala Kiyemba e Bulenga, aba CMI baasoose kumutwala ku CPS mu baserikale abanoonyereza ku buzzi bw’emisango mu ofi isi ya Kampala n’emiriraano n’akola siteetimenti oluvannyuma ne bamutwala mu bukuumi.\nTekinnakakasibwa oba Kiyemba bye yabuulidde abaserikale bituufu oba yabadde yeetaasa n’apangawo obujulizi ng’akitegedde nti byonna by’anaayogera ku Kateregga tewali ajja kubiwakanya kuba yabadde amaze okuttibwa.\nObutuufu n’obukyamu bw’ebigambo bya Kiyemba, CMI ekyabinoonyerezaako.\nABASSE KATEREGGA BAASOOSE KUMULAALIKA - MWANNYINA\nOmu ku bannyina b’omugenzi Kateregga eyattiddwa amagye, ataayagadde kumwatuukiriza mannya yategeezezza Bukedde nti, omuntu waabwe yamala wiiki nnamba ng’atambulira mu kutya okutagambika olw’okutiisibwatiisibwa okuttibwa.\n“Kateregga yantuukirira n’ampa amaloboozi ko n’obubaka bwe yakwata ng’abantu b’atamanyi bamwewerera okumutta essaawa yonna kyokka nga tebamubuulira nsonga ebaleetera kukola kino,” Mwannyina bwe yategeezezza.\nYayongeddeko nti, olw’okutya okungi, mwannyina yatuuka n’okwesonyiwa eby’okuvuga emmotoka ng’atya nti abatemu baali bayinza okumugwikiriza ne bamukuba amasasi nga bwe kyali ku mugenzi ASP Muhammad Kirumira, AIGP Andrew Felix Kaweesi, Maj. Muhammad Kiggundu, n’abalala.\nNti yagenze okufa ng’egimu ku mikwano gye, gyebuuza ekyamutuukako naye nga tabanyega ng’era abadde yasalawo kusiibanga ku dduuka lya mukazi we Mariam Kasujja, erisangibwa ku Luyinja e Namung’oona.\nBAKUBA KATEREGGA EBIFAANANYI\nKigambibwa nti nga tebannamutta, bakkomando b’amagye okuva mu kitongole kya JATT, CMI, ISO ne poliisi baasoose kumusindikira bambega ku dduuka lya mukazi we we yabadde atudde ne bamukuba ebifaananyi by’obujulizi okukakasa nti ye muntu gwe baabadde baagala.\nEbifaananyi baabisindikidde bakama baabwe ne bakakasa nti ye Kateregga omutuufu. Amawulire g’okuttibwa kwa Kateregga olwafulumye abeebyokwerinda kwe kuddira ebimu ku bifaananyi bye baamukuba nga tannafa n’oluvannyuma ng’afudde, ne babiwa emikutu gy’amawulire egy’enjawulo.\nAMAGYE GAYIGGA MUKAZI WE OMUTO\nKigambibwa nti, Kateregga abadde alinayo omukazi omulala gwe yapangisiza mu bitundu by’e Bwaise mu munisipaali y’e Kawempe mu Kampala, wabula nga batono ku booluganda lwe n’emikwano, abamumanyi.\nEnsonda mu bambega ziraga nti, ono abadde yaakamuzaalamu abaana basatu. Basuubira okubaako ebyama bye bamuggyako.\nMmotoka abaserikale gye baayazizza. Kigambibwa nti okuva Kirumira lwe yattibwa, tevanga mu paakingi.\nKatwe utd ezze ewere\nGwe baatemyeko omukono abatutte mu kkooti\nEbivaako abafumbo abamu okusigala nga bakolagana n'abaali baganzi baabwe


Bukedde Online - Onyango assuuse obuvune\nOnyango assuuse obuvune\nObunnyogovu e Botswana butiisizza Micho\nENKYA Lwamukaaga, abazannyi ba Cranes baakuyingira ekisaawe kya Francistown Sports Complex ekya Botswana nga bakimanyi nti bwe bakubwa bannyinimu, emikisa gy’okuyitamu okuzannya empaka z’Afrika gyakukendeera.\nOnyango ng'ali mu nsiike mu gw'ensimbi mu ttiimu ye eya Mamelodi Sundowns\nEbiseera ebisinga omupiira Cranes gw’ebeera yeetaaga okuwangula okuyitawo oba okutaangaaza emikisa egiyitawo, gikaluba, wabula ku luno omutendesi Micho Sredojevic asuubizza okuwangula.\nMu gw’okwegezaamu ku Lwokubiri Cranes yakubiddwa Zimbabwe (2-0), Micho ky’agamba nti kyamuwadde eky’okuyiga n’okuzuukusa abazannyi, n’asuubiza nga bw’agenda okuyungula ttiimu kabiriiti ku Botswana.\nEggulo (Lwakuna) omusawo wa ttiimu, Ronald Kisolo yategeezezza nti Denis Onyango, omukwasi wa ggoolo ya Cranes ali mu mbeera nnungi nga kisigalidde mutendesi kumuwa mupiira.\nOnyango yafuna obuvune ttiimu ye eya Mamelodi Sundowns (South Afrika) bwe yali yeetegekera okuzannya eya Platinum Star, era emipiira egyasembayo teyagizannya


Bukedde Online - Ebipya ebizuuse ku Dodoviki eyamenye ekkanisa\nAbeegwanyiza entebe y'obwapulezidenti bakyaggyayo empapula\nKkooti egobye okusaba kw'abaana ba Muteesa...\nDODOVIKO Mwanje gwe balumiriza okumenya ekkanisa bongedde okumufunza! Lt. Col. Edith Nakalema olwamaze okukwata boofiisa ba poliisi n’abantu abalala abeetabye mu kumenya ekkanisa, amaanyi n’agazza ku Dodoviko.\nDodoviko (aliko ssaako) ne banne ku mukolo ogumu.\nNakalema yawadde abaserikale okuli ne bambega b'akola nabo mu kitongole ekirwanyisa obuli bw'enguzi mu maka g'Obwapulezidenti, okuyigga Dodoviko akwatibwe ku by'okumenya ekkanisa ya St. Peters' mu Ndeeba.\nEBIZUUSE KU DODOVIKO\nDavid Kavuma 64, yategeezezza Bukedde nti yatandika okulaba Dodoviko mu myaka gya 1990 nga makanika mu Ndeeba era ng'akanika mmotoka eza bulijjo kyokka oluvannyuma yatandika okukanika mmotoka z'abajaasi.\nKigambibwa nti mu kukanika emmotoka z'abajaasi, we yakwataganira n'eyaliko omuduumizi w'amagye, omugenzi Maj. Gen. James Kazini. Kigambibwa nti Kazini ye yamuyunga ku bannamagye abalala okutandika okukanika mmotoka zaabwe.\nKigambibwa nti yatandika okugenda mu kkanisa eyo mu 1998 era ekiseera ekyo yalina ggalagi mu Ndeeba okuliraana Masaku. Kavuma agamba nti Dodoviko yalina amaka mu Ndeeba n'atundawo oluvannyuma n'adda e Lubaga.\nMu kiseera kino kigambibwa nti asula Kololo wabula nti alina n'ennyumba endala e Nabbingo. Kavuma agamba nti wadde Dodoviko yali mmemba wa kkanisa wabula baakitegeerako nti ate emirundi egimu yasabiranga wa Paasita Simeon Kayiwa owa Namirembe Christian Fellowship ate olulala ng'asabira mu Kisenyi ewa Paasita David Kiganda owa Christianity Focus Centre.\nAbaali bategeka okumuwa obukulembeze mu Kkanisa y'e Ndeeba nti beesikamu nga bakitegedde nti tanyweredde mu nzikkiriza emu ey'Ekkanisa ya Uganda.\nYatandika obutajja mu Kkanisa wabula bwe baabeeranga n'emikolo eminene nga bamuyita era bakyajjukira lwe yabawa obukadde 15 ez'okukyusa ekkanisa bateekewo ey'omulembe era kino kyaliwo mu 2015.\nNga Dodoviko tannamenya Kkanisa mu kiro ekyakeesezza Mmande, olukiiko lw'ekkanisa lwasoose kumusisinkana ne bakuba amavi aleme kugimenya, wabula ne yeerema.\nBaamusabye akkirize asisinkane olukiiko olunene aluyitiremu entegeka z'alina wabula n'agaana ng'agamba nti abagumiikirizza ekimala.\nMu nsisinkano ezaasooka, Dodoviko yali ayagala ab'ekkanisa bakkirize bamuweeko yiika emu ku ttaka erya yiika ebbiri, basigaze awatudde ekkanisa.\nBino byaliwo nga Dodoviko tannafuna biwandiiko bya kkooti era Abakristaayo eky'okumuwa yiika y'ettaka ng'atwaliramu n'ekitundu ekiriko essomero n'ennyumba y'omwawule, baakiraba ng'okubajooga.\nMu nsisinkano ezaasembyeyo, Abakristaayo baabadde bamusaba atwale ekitundu kye yamenya edda okuli essomero, abalekere Ekkanisa, wabula ne yeerema.\nAbakulembeze abamu obwedda babuusabuusa nti Dodoviko asobola okumenya Ekkanisa gye yamala ekiseera nga mw'asabira era nga yasonda ne mu kugizimba era abamu bagamba nti Dodoviko tali yekka.\nDodoviko agamba nti yagula ku baana b'omugenzi Evelyn Naccwa, era Omumbejja ono nti ye yawa ettaka lino eri Ekkanisa mu myaka gya 1970. Naccwa bwe yafa, abaana be oluvannyuma baatwala omusango mu kkooti.\nPaasita Simeon Kayiwa\nPaasita David Kiganda\nPpaaka enkadde emenyebwa mu July - KCCA\nKisenyi awaatundirwanga amayirungi waaka luno!\nPpaaka ezaggaddwa zoogeza abasaabaze ebikankana


Bukedde Online - Nakaayi awangudde eky'omuzannyi wa September\nNakaayi awangudde eky'omuzannyi wa September\nMagogo azzeeyo ku butaka gy'azaalibwa ne b...\nEKIBIINA ekigatta bannamawulire abawaandiika ag’ebyemizannyo ekya Uganda Sports Press Association (USPA) kironze omuddusi wa Uganda, Halima Nakaayi, okuba munnabyamizannyo asinze banne mu mwezi gwa September 2019.\nEKIBIINA ekigatta bannamawulire abawaandiika ag'ebyemizannyo ekya Uganda Sports Press Association (USPA) kironze omuddusi wa Uganda, Halima Nakaayi, okuba munnabyamizannyo asinze banne mu mwezi gwa September 2019.\nNakaayi yawangulidde Uganda omudaali gwa zaabu mu misinde gy'abakazi egya mmita 800 mu misinde gy'ensi yonna egyayindidde e Doha mu Qatar.\nBannamawulire abaatudde mu Imperial Royal Hotel mu Kampala be balonze Nakaayi.\nAbalala abaavuganyizza ku kifo kino kwabaddeko Kirabo Namutebi eyawangula emidaali gya zaabu ebiri mu misinde gy'Afrika egy'abato e Tunisa, ttiimu ya Uganda ey'omupiira gw'ebigere ey'abawala abali wansi w'emyaka 17 eyangudde ekikopo mu mpaka za COSAFA e Mauritius ne Peace Abasweka omuzannyi wa Golf omukazi eyawangudde empaka ezabadde e Tanzania.\nPulezidenti wa USPA, Patrick Kanyomozi yasiimye Nakaayi olw'obuwanguzi n'agamba nti ajja kufuba okulaba ng'amuyamba okuwangula emidaali emirala.\nBannamawulire baakubanyizza ebirowoozo ku ngeri y'okuzzaawo SACCO yaabwe nga bayingiza bammemba abalala. Era eyali Pulezidenti waabwe Sabiiti Muwanga n'abakutuukira okweyisa mu ngeri eweesa ekibiina n'omulimu guno ekitiibwa.\nBobi Wine addizza Poliisi omuliro ku by'okugaana abawagizi be okumwaniriza n'okuyisa ebivvulu


Bukedde Online - Omubuulizi w’enjiri alemereddwa okuzimba ekkanisa ne yeetuga\nABATUUZE ku kyalo Kabone ekisangibwa e Ssanga-Matugga mu Disitulikiti ye Wakiso baguddemu ekyekango omusajja abadde abuulira enjiri bwe yetuze lwa mabanja agabadde gamuyitiriddeko.\nEria Segawa Ddundiro 27 abadde amanyiddwa nga Kazungu nga musuubuzi ate ng’abuulira n’enjiri mu bitundu by’e Matugga ye yeetuze oluvannyuma lw’okutunda ebintu bye ng’ayagala okukola ekkanisa kyokka ne bigaana. Segawa enjiri abadde atera kugibuulira ku luguudo lw’e Matugga naddala ku kigenda e Ssemuto saako n’okutambula nnyumba ku nnyumba ng’amanyisa abantu ekigambo kya Katonda.\nAbamumanyi bagamba nti mu kutandika okubuulira enjiri yalina essuubi ery’okugaggawala mu myaka esatu era n’atunda ebintu bye eby’omu nnyumba okuli ttivi, entebe, ekitanda n’emmere gye yalimanga, wabula byonna ne bigaana. Omulambo gwa Segawa gwalabiddwa nnyina, Alice Kanyango abadde amaze ennaku bbiri nga tamulaba, ekitali kya bulijjo.\nYagenze mu maka ge okumunoonya n’asanga ng’oluggi luggale kwe kuyita emmanju n’amenya oluggi. Yagudde ku mulambo gwa mutabani we nga gulengejjera ku mulabba. Kanyango yatemye omulanga ogwasombodde abatuuze abaayise poliisi n’etwala omulambo mu ggwanika e Mulago okwongera okugwekebejja.\nAkulira okunoonyerezza ku buzzi bw’emisango ku Poliisi y’e Matugga, Chris Bazimbwa yalabudde abantu ku kwagala okugaggawala amangu nga kino kiviiriddeko abavubuka bangi okuggwaamu essuubi ne bakola emize ng’okunywa enjaga n’okwetta\nEria Segawa Ddundiro,


Abagala Oluganda nga Olulimi lw’eggwanga – ababaka\nHome Topic Abagala Oluganda nga Olulimi lw’eggwanga\nAbagala Oluganda nga Olulimi lw’eggwanga\nHome › Forums › Ababaka Discussions for Unity and Peace › Olulimi Oluganda / Luganda Language › Abagala Oluganda nga Olulimi lw’eggwanga\nJune 21, 2012 at 12:40 pm #18115\n“Ani yakola etteeka eryafuula amatooke emmere ya Uganda enkulu, n’eryafuula ekkanzi ne ggomesi ebyambalo by’eggwanga?” Kintu Musoke bweyabuuza. Yerabidde nti Uganda eyagala kubba bubbi si kuteesa. Amatooke, busuuti ne Kanzu kati bagamba byaabwe bebasisookako. Bubbi nabutemu bwokka byebasobola. Batulekere olulimi lwaffe lwekitegeevu bogere ebyaabwe.\nOlulimi lw’eggwanga: Oluganda lukyetaaga okukubwako akalulu?\n“E Bungereza boogera Lungereza, e Bufalansa boogera Lufalansa, …n’e Uganda boogere Luganda!” Ekirowoozo ekyo kyali kya mukungu eyali akulira eby’okunoonyereza ku ggwandiikiro lya NRM, Maj. Roland Kakooza Mutale mu katabo ke, ke yali yeekung’anyiza akaayitibwanga Economy mu 1988. Kaafulumanga mu Lungereza!\nMaj. Mutale yagamba nti yali akimanyi nti waliwo abaali bagenda okumulagira okulowooleza mu muwanga nti kyokka kye yali agamba kyali mu giraasi nti olulimi lw’eggwanga terusobola kubeera lusuubule. Lulina kuba lunnansi era nga mu za wano, Oluganda lwe lwali luzisinga ensumika, kubanga lwali lusinga okwogerwa mu bitundu bya Uganda ebisinga obungi.\nMaj. Mutale yali yeegasse ku kubaganya ebirowoozo okwali kutandise mu 1986 amangu ddala nga NRM yaakajja mu buyinza. Ku mukolo ogw’okusiima ebirungi enkumu omugenzi Dr. Michael Bazzebulala Nsimbi bye yali akoledde olulimi Oluganda, ogwali ku Theatre Exellesior (eyali ku Bat Valley), eyali omugenyi omukulu era Katikkiro wa Uganda omugenzi Dr.Samson Kisekka, yasoomooza ab’ekibiina ky’olulimi Oluganda okulutumbula lufuuke olulimi lw’eggwanga.\nluswayiri oba luwalabu?\nEbyo olwagwa mu matu g’abantu ne batandika okuwandiika ng’abamu bawagira Dr. Kisekka ng’abalala bamuvumirira. Mu baamuwagira mwe mwali Maj. Mutale. Abalala baalaga omugaso gw’Oluswayiri okubeera olulimi lw’eggwanga nga bwe guli ku muliraano e Kenya n’e Tanzania, nti era Amin yaleka akoze etteeka erifuula Oluswayiri olulimi lw’eggwanga eryali lyetaaga obwetaazi okussa mu nkola.\nOkuva olwo, lwe lwali ku ssente za Uganda nga luli wamu n’Olungereza. Abawakanya Oluswayiri beesibanga ku kya kuba lugwira, lwasaanyizibwa Bawalabu n’Abaswayisi abasuubuzi b’abaddu, abandi nga balulabamu Obusiraamu, ate ng’abalala nti amagye ga Obote ne Amin ne bakkondo baalukozesa nnyo okutulugunyas abantu.\nAte waaliwo abagamba nti ekizibu kya Uganda terwali lulimi lwa ggwanga, wabula ddembe na nkulaakulana. Eriyo abaali baagala Olungereza lukole byombi. Olaba eriyo n’abateesa lubeere Oluwalabu! Oli yawandiika mu New Vision ng’agamba nti Oluwalabu lwe lulimi lwa Katonda era nga lwe yayisaamu obubaka bwe obw’enkomerero obwakka ku Nabbi Muhammad (S.A.W) nga bwe buli mu Kulaane entukuvu!\nEby’olulimi lw’eggwanga tebyali bipya kubanga Amin bwe yayogerera Oluganda mu lukiiko lw’ekibiina ky’amwanga amagatte olwatuula mu kibuga New York mu 1975, mu bukulu bwe nga ssentebe wa OAU, yavaayo ng’ayagala kululangirira nga lulimi lwa ggwanga. Kino ne bwe kyali tekinnaba, abantu nga Nathan Epenu, eyawandiika mu Uganda Argus mu April wa 1972, yavumirira nnyo okufuula Oluganda olulimi lw’eggwanga.\nAte abalala ne bamuwakanya nga bagamba nti abamu ku Bannayuganda tebasobola na kwawula bigambo bya nnimi ngwira. Ku Obote ll , naye yalaga obwennyamivu olw’obutaba na lulimi lwa ggwanga lwe yali asobola okwogereramu bannansi bonna ne bamuwulira. Awo omutaka Medard Muliira, eyali asaze eddiiro okuva mu DP n’adda mu UPC n’amwambalira mu katabo The New Century, akaakubwanga ekkanisa ya Uganda, ng’agamba nti Oluganda lwali lwogerwa mu Buganda, obuvanjuba n’obugwanjuba bwa Uganda.\nAni awakanya Oluganda?\nMu 1989, akakiiko k’okukung’anya ebirowoozo by’okuwandiikamu Ssemateeka kassibwawo era mu bimu ku Bannayuganda bye batakkaanyaako lwe lulimi ki olusaanidde okufuuka olw’eggwanga. Olukiiko lwa Ssemateeka (1994-5) bwe lwatandika okukiteesaako, Paul Lubowa okuva e Budiope n’asemba lube Luganda.\nBaali bamulya bumere! Akakiiko akaali kakikwasiddwa nga kakubirizibwa Matiya Baguma Isoke ng’amyukibwa Bwerere Kasole, kaasemba lubeere Luswayiri yadde kino kyawakanyizibwa ababaka abamu nga Elly Karuhanga (Nyabushozi) nga bagamba nti mu Uganda temuli bamanyi Luswayiri.\nBwe gutuuka mu lukiiko olw’awamu, ababaka abasinga ne balabika nga kye basemba, abataakisemba beekandagga ne bafuluma balemese omuwendo ogumala okukiyisa. Mu bano mwalimu eyali omumyuka wa Pulezidenti Dr. Specioza Wandira Kazibwe, n’eyali Katikkiro wa Uganda Kintu Musoke. Tekyayitamu. Olungereza lwasigala nga lulimi lutongole nga bwe gwali okuva mu 1962, gavumenti eya wakati n’ez’ebitundu ne zikwasibwa obuvunaanyiizbwa okutumbula ennimi ennansi.\nKintu Musoke yali abaddeko mu mboozi ne Bukedde ne yeewuunya oba Oluganda lwali lwetaagako etteeka ly’okufuuka olulimi lw’eggwanga.\n“Ani yakola etteeka eryafuula amatooke emmere ya Uganda enkulu, n’eryafuula ekkanzi ne ggomesi ebyambalo by’eggwanga?” bwe yabuuza.\nMu nnongoosereza ya Ssemateeka eya 2005, Oluswayiri lwafuuulibwa olulimi olwokubiri olutongole, nga bwe kyetaagisa mu ndagaano y’omukago gwa East Afrika ogugatta Uganda, Kenya, Tanzania, Rwanda, ne Burundi.


Bukedde Online - Kusaasira alaze omusajja omupya\nChameleone naye awera kukeesa Shaggy miziki\nOMUYIMBI Fred Sserugga bwe yategedde nti omujaasi eyamusigulira mukazi we, Catherine Kusasira ali mu kivvulu ku Bat Valley n’asalawo okukozesa omukisa guno okumukoona kimudugude.\nAbategesi olwayise Sserugga ku siteegi n’abaka akazindaalo n’asuulamu oluyimba “Lengera Zzolo” olugambibwa nti yaluyimba kujolonga musajja eyamusigulira omukazi.\nSserugga olwavudde ku siteegi, Kusasira ye yazzeeko.\nMu ngeri ey’okwesasuza, Kusasira yataddemu oluyimba “Wafuuka bikadde” olwacamudde omusajja Titus Kiwanuka agambibwa nti kati y’apepeya ne Kusasira n’ajja ku siteegi n’amuyiira ssente, ng’enduulu bw’etta abantu.\nMu kiseera ekyo Sserugga yabadde ayimiridde ne Misach Ssemakula mu kasonda ebbali wa siteegi era yalabye embeera emususseeko, kwe kufuluma ne mu kwekandagga n’agenda ku mmotoka ye ey’ekika kya Premio.\nEby’embi nga binajja, n’emmotoka ye yagaanye okwaka ng’omuliro ku ‘’bbaatule’ tekuli, olwo ate n’atandika kunoonya bavubuka abayinza okumuyambako okuyunga waya ku bikondo bya ‘bbaatule’ emmotoka esobole okwaka.\nSserugga (ku kkono) bakira ayimba asoomooza Kusaasira (ku ddyo) naye kwe kusaba Ssemakula akazindaalo n’amuddamu mu luyimba.\nWano Kusasira ne Kiwanuka (amanyiddwa ennyo nga Kiwa) we baamusanze ng’akikiitana n’emmotoka UAT 852Z eyabadde emufuukidde ekyambika.\nKusasira yakozesezza ‘limooti’ okuggula emmotoka ye ey’ekika kya Harrier enkola empya egambibwa nti Kiwanuka ye yagimugulira; n’agyesogga ne yeggyawo.\nKiwa tatera kwewa bantu era ne mu kivvulu “Anaamwahhanga” ekyategekeddwa aba Golden Band nga bali wamu ne bannakatemba ba Afri Talent ku Ssande, yazze ataddeko enkofiira ng’emubisse ekyenyi.\nKigambibwa nti enkolagana ya Kusasira ne Kiwanuka egenze wala era bali mu nteekateeka za kukyala mu bazadde ba muwala.\nOluvannyuma lw’ekivvulu, Kiwanuka yeeyogeddeko nga Captain atasaagirwako.\nSserugga ng’emmotoka emutabuseeko.\nSserugga akomye akamiro - Kusaasira\nOluvannyuma emmotoka ya Sserugga yayase era nga tannasimbula n’ategeeza Bukedde nti Kusasira ne munne abataddeko amaaso abiri alabe oba bye bakola binaabaviiramu akalungi!\nKusasira yagambye nti: Kiwa talina mutawaana; Sserugga alina okukimanyiira.\nSserugga ne Kusasira baludde nga balina obutakkaanya era omukazi yanoba enfunda eziwera nga bw’addayo ewa Sserugga kyokka omwaka oguwedde yaviirayo ddala n’adda e Nansana era n’ategeeza nti kati ekibagatta ne Sserugga biri bibiri byokka; baana n’omulimu (okuyimba mu bbandi yeemu).\nBwe yabadde mu muzannyo gwa Anamwahhanga, Kusaasira yazannye awaana omusajja eyamuwa mmotoka n’ategeeza nti, ye tayinza kutta mikisa gya lweza gye yanaabira mu kyogero kubanga obulamu bumpi.\nBwe sikima pamiti yange mu URA okumala emyaka 3 ebaayo?


Omusajja ankubye n’ampogola eggumba\nMicho ye mutendesi wa Cranes omuggya 14 hours agoNantaba ayingidde mu nkaaya z'ettaka e Nansana 16 hours agoNantaba ayingidde mu nkaaya z'ettaka e Nansana 16 hours agoAtemyetemye mukazi we naye ne yetta 17 hours ago‘Sookera ku lubiri lwa Kabaka e Lukunyu’ Batuuze 13 hours agoAbazigu bookezza olubiri lw'e Ggulu 17 hours agoBidandi Ssali akyajjanjabwa 17 hours agoMuseveni ayagala kkooti egobe ababaka bakyewaggula 17 hours agoKabaka alonze Kasekende 17 hours agoAbalongo abeegatta bafudde 17 hours ago\nOmusajja ankubye n’ampogola eggumba Jul 31, 2012 Atuhaire\nTAATA w’abaana ayitirizza obukambwe. Simanyi kye ng’enda kumukolera. Yankubye okubula okunzita n’ampogola ekibegaabega era obulumi bwe ndimu buyitirivu.\nNze Patience Atuhairwe, mbeera Namuwongo. Omwami wange yaakava mu kkomera gye yamala emyezi munaana wabula okuva lwe yadda mu maka temuli mirembe. Yandeka ndi lubuto ne ntoba nalwo okutuusa lwe nazaala era nze mbadde ndabirira omwana waffe mu buli kimu.\nEmbeera eno tembeeredde nnyangu kuba sirina mulimu gwe nkola wabula nafuba okumulinda kuba nnali mmwagala ku mutima ate ng’atya nti ayinza okudda ng’ebintu byaffe mu nju baabibba.\nBwe yateebwa nawulira emirembe n’essanyu nga ndowooza nti tugenda kuddamu okubeera mu bulamu bwe twalimu sso nga nneerimba.\nOmusajja alina obusungu ate tasobola kubufuga. Ku luno twafunyemu obutakkaanya ng’abafumbo wabula ye ensonga yazitutte wala era gye byakkidde nga tulwanye. Yankubye nga talinaamu na busaasizi bwonna nti ndi maama wa mwana we wadde okujjukira obulumi n’okubonaabona bye mpiseemu ebbanga lyonna lye namala nga mmulinda.\nBaagenze okututaasa ng’ekibegaabega kiwogose era ndi mu bulumi buyitirivu.\nEkinnuma nti omusajja wange mmwagala era nsaba Katonda amunkyusize tuddemu okubeera nga bwe twali nga twakalabagana.


Bukedde Online - Okubeetingira ku mutimbagano kati kye kiriko\nOkubeetingira ku mutimbagano kati kye kiriko\nJuan Manuel Mata Garcia awezezza emyaka 32...\nMu kiseera kino ng’omuzannyo gw’omupiira guwummuddemu, okuzannyira ku mutimbagano (E-Sports) kwe kuli mu butaala.\nOkubeetingira ku mutimbagano kati kye kiriko ku mutimbagano gwa SBA\nEnsi ekubowa nti mu kiseera kino tewali mipiira gigenda mu maaso? Toli wekka. Okuyimiriza liigi ezisinga obunene mu nsi yonna kirese bangi nga bemagaza basubwa ttiimu zaabwe. Tofaayo! SBA mu kiseera kino bawadde bakasitoma baabwe omukisa okuwagira tiimu ezisinga obunene mu bulaaya n’okubeetingira ku mutimbagano! (E-Sports betting)\nOkubeetingira ku mutimbagano kye ki?\nNga tonnatandika kubeetingira ku mutimbagano, oteekeddwa okumanya kye ki! Okuzannya emizannyo gya kompyuta mu ngeri ey’okuvuganya kweyongedde mu biseera bino, nga kiraabu z’omupiira ez’amaanyi zigula abazannyi ne bazikiikirira ku mizannyo okugeza FIFA ne Pro Evo.\nMu kiseera kino ng’omuzannyo gw’omupiira guwummuddemu, okuzannyira ku mutimbagano (E-Sports) kwe kuli mu butaala. Nga bali wamu n’abazannyi abakugu aba E-Sports, abasambi b’omupiira babadde bazannya wakati waabwe ku kikopo kya FIFA 20. Okuzannya kwabwe kuteekebwa butereevu ku mutimbagano era kufunye abawagizi nkumu. Ekiseera eky’okuzannya kimpi nnyo (wakati w’eddakiika munaana n’ekkumi), ekitegeeza nti emizannyo gisobola okuzannyibwa buli kiseera era ebivaamu biba byangu.\nOlwo tiimu ki eziraze nti ze zisinga okuba ennungi mu kiseera kino? Wolves. Omuzannyi wa tiimu ku mutimbagano (E-Sports) yawangula ekikopo kya #UltimateQuaranTeam, enkola ey’okusirisizaawo omwali tiimu 128. Oluvannyuma lw’okulaba engeri gye gyaaali gifuuse egy’ettutumu, liigi ya Bungereza eya English Premier League yasalawo okutongoza ekikopo ekyabwe, ekiyitibwa The #ePremierLeague Invitational. Kino kyalimu abazannyi bennyini nga Raheem Sterling, Wilfried Zaha ne Trent-Alexander Arnold, bonna nga bazannyira tiimu zaabwe mu FIFA 20. Omuzibizi wa Liverpool yatuuka ku luzannya olw’akamalirizo nga bazannya nga the Reds, ne bakubibwa Wolves’ Diogo Jota. Kiringa ekiraga nti Omupootyugo alina talanta, nga Andre Gomes owa Everton yakuba Reece James owa Chelsea 8-0!\nLiigi ya Bungereza eya Premier League bategese ebikopo ebiwerako, nga bakkiriza abazannyi abalala okwenyigiramu nebalaga obukugu bwabwe. Olwo ani anaggyako Jota engule?\nEngeri y’okukubamu akapapula (okubeetinga)\nOkubeetingira ku mutimbagano (E-Sports betting) kufaanaganako n’okubeetinga okwa bulijjo ku mipiira. SBA eteekawo liigi ez’enjawulo, nga mulimu obutale obw’enjawulo omuli Over/Under 2.5 Goals ne Double Chance. Nga bwekiri ne tiimu z’omupiira zennyini, abasiba obupapula basobola okunoonyereza ku foomu y’abazannyi nga tebannaba kutunula ku byava mu muzannyo ogwakayita.\nKye kiseera onyige ku mutimbagano SBA website now, wosobola okuwagira ttiimu yo gyowagira!\nEbikwata ku SBA\nSBA y’emu ku kampuni za Uganda ezikyasiinze mu by’okubeetinga. Wamu n’enzannya ez’enjawulo, bakuwa emizannyo egyenjawulo ku mutimbagano wamu ne viidiyo geemu okusobozesa bakasitoma baabwe okufuna kwebanaawangulira! Abazannyi basobola okukozesa enkola eya Cash Out okukuuma okuwangula kwabwe, era buli wiiki bajja kufuna bakasitoma abawangula ne babateeka mu Cash Drops mu akawunti zaabwe.\nDP si mmativu na Gavumenti ku bya corona\nEbyabadde mu kafubo ka Bobi ne Besigye\nEngeri eyali muganzi wo gy’ayinza okutta obufumbo bwo\nAbatujju bakubaganye n’abakuumi e Mecca


Bukedde Online - Omusuubuzi bamutemye ne bamuttirawo e Kireka\nJudith Babirye yeewangulidde mubaka munne:...\nEyaluse olukwe lw’okutta ow’e Kyengera bamuyigga...\nOMUSUUBUZI w’amatooke mu katale k’ebalimi e Kireka, Wycliffe Mugume (Kidaida) 28, nga mutuuze w’e Kireka Zooni A, abazigu bamuteeze ne bamutemaatema ebiso ku mutwe ebimuttiddewo.\nOmulambo gwe gusangiddwa nga gwevuunise mu kitaba ky’omusaayi we baamutemedde nga baagusuddeko ejjambiya gye baamutemesezza. Era asangiddwa n’essimu eriko akatooki akaaka ke yabadde akozesa okumumulisa ng’atambula.\nMugume abadde asuubula matooke g’emyeera okuva e Itendero mu Bushenyi n’aggireeta mu katale k’abalimi e Kireka naye n’azisuubuza abantu era we baamutidde, abadde yeeyuna mmotoka kutikkula mmere ye ebadde etuuse mu katale.\n“Azuukuse ssaawa 11:30 n’agenda okutikkula ensawo z’amatooke ku mmotoka mu katale k’e Kireka nga bulijjo, naye bwe bukedde, nga ndaba abantu bajja badduka ne bambikira nti baze bamusse era ali mu kitaba ky’omusaayi,” Judith Kyompiire mukyala wa Mugume bw’annyonnyola.\nMugume asangiddwa n’ekisago ekyamaanyi ku nkoona ekiteeberezebwa okuba nti bamutemyewo jjambiya, mu bulago nga bamusaze ne bamukutula eddokooli kyokka nga n’omumwa baguyuzizza.\nMuliraanwa we ataayagadde kumwatuukiriza mannya yategeezezza nti yawulidde omuntu aleekaana omulundi gumu teyazzeemu kwogera, nga waabaddewo n’akavuvungano akaamaanyi ng’abantu batambulatambula wabweru. Kimubuuseeko okukeera ng’alaba omulambo mu kitaba ky’omusaayi.\nSperito Lubwama omu ku baasoose okudduukirira agamba nti, olwamaze okumutta, omulambo gwe ne bagusuulako ejjambiya ebadde empagale obulungi.\nPoliisi y’e Kireka ezze n’eggyawo omulambo n’egutwala mu ggwanika e Mulago, n’ejjambiya n’etwalibwa ku poliisi okubayambako mu kunoonyereza ne baggulawo omusango gw’obutemu ku fayiro nnamba CRB.216/2018.\nAlex Mubangizi ssentebe w’akatale kano, yagambye nti ku Mmande, Mugume yakola era abadde atandise okwezimba okuva lwe yatandika okusuubula emmere naye kimwewuunyisizza okumubikira essimu nti bamusse.\nMugume agenda kuziikibwa Itendero e Mbarara Bushenyi.\nAba FDC bagenze Karamoja kununula Kizza Besigye


Bukedde Online - Abamaze emyaka 60 mu bufumbo balaze empagi kwe batambulira\nAbamaze emyaka 60 mu bufumbo balaze empagi kwe batambulira\nKiki ekibuzizza ssente mu Bannayuganda!\nMu 1956 e Luteete waaliwo omuwala gwe baali bandabidde nga gwe ηηenda okuwasa wabula twali tukyali mu kwogerezaganya, gye nalabira Maria eyankyusa omutima, oli gwe baali bandabidde ne mmuvaako.\nBakizito ne famire yaabwe ate\nGEORGE William Kizito, 82 ne Maria Antonia Ndagire, 79 abatuuze b’e Luteete Gayaza mu Wakiso bawezezza emyaka 60 nga bali mu bufumbo era balaze ebintu bye bayiseemu nga bali bombi nebibayambye okutuuka ku buwanguzi buno. Bakizito emyaka gino bagyogerako bati:\nNALEKAWO GWE BAALI BANDABIDDE\nMaria yali muwala wa mukwano gwange era gye namulabira ne mmufuula mukwano gwange, ekyava mu mukwano kukkiriziganya nkyaleko ewaabwe.\nNategeeza ku mukwano gwange ku nsonga enkulu eyaliwo ne tutegeka okugenda mu Busiro. Olunaku olulagaanye bwe lwatuuka, twakwata kagaali kaffe nga twolekera mu bazadde ate nno ngalo nsa anti tetwalina kantu konna ke twatwala.\nMu bakadde baatusalira ebintu n’okutukozesa endagaano nti omwana waabwe nnina kumuwasa mpeta mu bufumbo obutukuvu.\nKADE KATA ENZIGYE MU DDYA- NDAGIRE\nBwe nali nva mu bazadde baηηamba nti omukyala yenna gy’afumbidwa we waba amaka ge era nange kino nakikwata nga ne bwe nfuna obuzibu butya nfuba okulaba nga tubumaliriza ne baze. Lumu kade yange yakaddiwa omwami n’atangulira ndala. ηηenda okulaba nga njula kuyita bute.\nEkirowoozo ky’okudda mu bakadde ne kijja kuba nali ndaba ng’atakyalina mugaso mu maka, ggwe ate ssebo okundeka mpite buswa.\nEkizibu kino nakiyitiramu maama n’aηηamba nti, ekyo tekinobya mukazi era eby’okunoba ne mbyesonyiwa.\nAte olunaku lwe nawulira nti omwami afunyeeyo omukyala omulala ate ku kyalo kwe twali kata nfe! Nasooka kubiwulira mu ηηambo nga bwe mbimubuuza abyegaana. Naye omukyala bwe yazaala yali takyayinza kwekweka.\nnga baddamu okulagaana.\nKyampisa bubi naye olw’okuba nali mmwagala nabyesonyiwa ate naye ne mmulaba nga yeenenyezza.\nEmbeera eno we yabeererawo William yali mukkakkamu ndowooza ng’amanyi nti nnyinza okumwabulira. Omwana bwe yagenda akula twateesa n’amuleeta akule ne banne nga bakwatagana bulungi.\nSSEKUKKULU YAFFE EYASOOKA\nSsekukkulu yaffe eyasooka yaliwo mu 1956 era nagyesunga nnyo kuba saali na beewaffe. Omwami yaleeta kade nga taata bwe yakikoleranga maama ne ndaba nga ddala nange nkuze.\nWabula ku lunaku lwennyini nakeera ne nteekako emmere ne nsalawo okwebakamu otulo twantwala mmere n’esiriira entobo n’eva mu ntamu.\nNapakuka esiridde ne ngisuula ne ntoolako eyali esigadde nga namu era gye twalya, wabula ekyewuunyisa bwe nagijjula, William teyawulira nti yawunye, simanyi oba yatya buti kunnenya olw’okuba nali nkyali mugole awo simanyi.\nMUWALA WAABWE BY’AGAMBA\nJustine Namukisa, 32 omuggalanda waabwe agamba: Bazadde baffe mbeenyumirizaamu kuba nkuze kutuuka wano sibalabangako nga batabuse, simanyi oba byabangawo naye nga tebatulaga.\nBaatukuliza mu mpisa ey’eddiini era ng’ekikulembera awaka kusaba. Ekisinze okukuuma bazadde baffe n’okutuusa emyaka gino 60, gwe mukwano omungi gwe balina era buli lukya baba ng’abaakeeraba, era tewali akola kintu nga takigambye mune.\nNaffe tusaba Katonda atuyambe atuwe abantu abatuufu be tusobola okukuumagana nabo okumala ebbanga eddene nga bazadde baffe lye bamaze.\n Okwewala eηηambo.\n Okuwaηηana ekitiibwa.\n Omukwano kikulu mu maka.\n Buli omu amanyi obuvunaanyizibwa bwe.\n Okukolera awamu emirimu.\nGEORGE William Kizito\nMaria Antonia Ndagire\nBamasheikh boogedde ku nteekateeka y'ekisiibo\nAbasiraamu baanirizza ekisiibo


Bukedde Online - Kyama ki ekiri mu miggo gy'abakulembeze?\nKyama ki ekiri mu miggo gy'abakulembeze?\n''Omumbejja'' Bwanga bamusibye lwa bufere, naye ate abappoliisi ababadde bamuyambako!\n'Ensujju tuzikolamu wayini ne tugoba obwavu\nPULEZIDENTI Museveni bwe yabadde e Rukungiri ku wiikendi, Abataka baayo baamukwasizza effumu n’akatebe ne bamulaamira okufuga okutuusa lw’alikoowa\nBya Edward sserinya\nGuno si gwe mulundi ogusoose, Pulezidenti abamuwa amafumu n’engabo wamu n’obutebe bangi. Wabula kyewuunyisa nti abakulembeze wonna mu nsi bakwata emiggo oba amafumu. Kyama ki ekigalimu?\nOmukisa (oba eddogo) ly’obukulembeze mwe liba oba bagakwata kulya sswaga ng’enjogera y’abavubuka bw’eri ennaku zino?\nLwaki bannaddiini, abasamize, mu maka wamu na ku buli mutendera gwa bukulembeze, bangi bakwata emiggo, amafumu n’engabo?\nOmuggo kuva dda nga kabonero ka bukulembeze. Ebyafaayo biraga nti mu maka g’Omuganda, omusajja yabanga n’omuggo oguyitibwa ‘Tonjoogeramwange’, ogulaga obulamuzi bwe.\nOmuggo guno wamu n’effumu n’engabo oli bwe yabanga asikira mukadde we nga bye bamukwasa ng’akabonero akalaga nti oli musajja ateekeddwa okulwanirira amaka go n’okugagabirira.\nMu Banyankore n’Abatagwenda, bo baakwatanga na miggo. Era omusajja bwe yakyalanga mu maka gy’agenda okuggya omuwala anaafumbirwa mutabani we ng’agenda n’abantu abakutte emiggo okukakasa nti mwetegefu okukuuma muwala waabwe, tewali kabi kajja kumutuukako!\nMu Buganda, omuggo guviira ddala mu bukulembeze obwa waggulu. Ssaabalangira wa Buganda akwata omuggo Awakulennume, ogulaga nti asukkulumyeko ku Balangira abalala.\nBangi bawanuuza nti ogwo gwe muggo omukulembeze gwe yeegangiramu, ne yeenywereza mu buyinza. Abalala bagulaba nga kyakulwanyisa, nti abakuumi bo bwe baggwaawo oba osobola okwerwanako.\nOmu ku bakulira abasawo b’ekinnansi mu Uganda, Maama Fiina agamba nti, emiggo gino girimu engeri za mirundi esatu. Waliwo abakwata emiggo okweganga era nga mwe muli eddogo lyabwe era mwe balitambuliza ky’ova olaba nga batera nnyo okugikwata mu biseera eby’obuzibu.\nAte waliwo abakwata emiggo egya malidaadi nga giraga ssente ze balina, egimu baba bagiteekako ne zaabu, ate waliwo abalala abakwata emiggo nga gya buwangwa.\nGen. Omer Bashir owa Sudan ye akwata mboobo era bangi kwe bamulabira, Jomo Kenyatta, Pulezidenti wa Kenya eyasooka naye gye yakwatanga.\nBufalansa y’emu ku nsi ezaasooka okubaamu abakulembeze abakwata emiggo, wabula emiggo gyabwe byabanga byakulwanyisa.\nEmiggo tegitera kugwa bakulembeze ba nnono , wabula bano bagikozesa ng’akabonero akalaga obukulembeze era nga gibaako n’obulombolombo byagyo. Okugeza wano mu Buganda, Ddamula Katikkiro aba alondeddwa okufugirako Kabaka alina okumulwanirira sikulwa wabaawo eddindirizi erimunyaga.\nNe mu bisaakaate by’abaami abakulu mu Buganda, era emiggo gino gikwatibwa. Kaamuswaga, Ssekiboobo, Ppookino bonna baabanga n’emiggo gy’obuwangwa. Gituukira ddala ne mu sipiika w’olukiiko lwa Buganda, nga bwe kiri e Bungereza mu nkiiko zaayo nga sipiika akulemberwa muggo okumala ebyeya n’ebisiibo.\nMu nkiiko za bannabyabufuzi mu mawanga agatali gamu baba n’emiggo gino ng’akabonero k’obuyinza. Okugeza mu palamenti ya Uganda, sipiika akubiriza olukiiko n’omuggo guno; mu KCCA nayo bagulina n’ebitebe bya disitulikiti nayo omuggo bagulina, wabula ne mu mawanga g’Abazungu okugeza Bungereza, Scotland, Canada, Wales n’ensi endala enkiiko zaabwe tezituula ng’omuggo teguliiwo, era n’omala ogwemanikirako bakugoba mu lukiiko!\nNaye abaffe kyama ki ekiri emabega w’omuggo guno abakulembeze gwe bayita nagwo?\nPulezidenti wa South Sudan Salva Kiir y’omu ku bakulembeze abatatera kugwa muggo era ne bwe yajja wano mu October w’omwaka oguwedde ku meefuga, yajja nagwo.\nAkaggo ke yakawunda bulungi, wano abamu we bawanuuliza nti olw’ebizibu bye yalimu ng’abayeekera ba Riek Machar bamuli bubi wano we balowoolereza nti oba oli awo abakulembeze bamanyi okukwata emiggo gino mu buzibu.\nKino bakigatta ne ku butakkaanya obuliwo wakati wa pulezidenti Museveni ne Mbabazi, ab’e Kannungu baawa Mbabazi engabo n’omuggo ne bamusibirira okuguma asobole okuyita mu bizibu by’alimu, mukiseera ekyo baali baakamala okumuwummuza ku kifo ky’obwa Katikkiro bwa Uganda.\nAte wano jjo ly’abalamu ng’alambula Isingiro, Pulezidenti naye baamukwasizza engabo n’effumu ng’akabonero akalaga obuvumu n’okwang’anga abalabe. Naye ye asinga kwagala mmundu ye Rwitabagomi, ng’atambula nayo bw’aba gy’agenda asuubira okusangayo ebikalubye!\nOmwogezi w’essaza ekkulu erya Kampala Msgr. Wynand Katende agamba: Nga tetunnagenda ku bakulembeze, mu buwangwa bwaffe omusajja yakwatanga omuggo okusobola okwerinda ekintu kyonna ekigwawo.\nTewali musajja yabanga na maka nga tegaliimu muggo n’olwekyo okukwata omuggo wano mu Buganda kya buwangwa.\nOmuggo mu Klezia gukwatibwa musumba oyo y’akulembera endiga era gwe tusuubira okutulaga ekkubo kuba y’akulembera sso talina kudda mabega kubanga bw’anadda emabega ate agenda kukuba.\nAkabonero akalala ak’omuggo kwe kwerinda ate ng’atangira obulabe bwonna obusobola okutuuka ku bantu b’akulembera n’ekirala omuggo gulaga obwenkanya kuba omulembeze alina okuba n’obwenkanya.\nKale k’abe mukulembeze ow’ensi oba muyite munnabyabufuzi alina okukwata muggo okusobola okulamula obulungi abantu, nga wano mu Buganda, Katikkiro aweebwa Ddamula n’agikozesa okulamula obulungi Obuganda n’obwenkanya.\nMsgr Katende agamba nti, abakulembeze ba kuno abamu okukwata emiggo baabikoppa ku Bazungu nga bw’olaba okusala enkuubo, wabula ng’abakulembeze abamu mu Afrika baboogerako ng’abatambulizaamu eddogo.\nOkugeza Julius Nyerere eyali owa Tanzania nga tagwa kaggo ke.\nKigambibwa nti nnyina yali mulogo nga kano naye mw’atambuliza eddogo ate abakulembeze nga Amin ne Obote nabo olumu baateranga okukwata obuggo obw’amasaali.\nWabula emiggo gikola mu bifo ebimu okulaga obuyinza n’obusukkulumu okugeza mu palamenti ezitali zimu nga e Bungereza balina omuggo gwe bateeka emabega w’omukubiriza w’olukiiko okulaga obusukkulumu.\nMu Lukiiko lwa Buganda n’ebifo ebirala akubiriza olukiiko y’akulemberamu n’omuggo ng’akabonero akalaga amaanyi n’obukulembe bwe. Ye Ssaabasajja mu kifo ky’omuggo abeera na mpeta eraga obuyinza bwe.\nOmwogezi wa Uganda Muslim Supreme Council, Hajji Nsereko Mutumba agamba nti, omuggo mu Busiraamu tegulina makulu gonna era wano mu Uganda abakulembeze b’Obusiraamu tewali n’omu agukwata kuba nange sigukwata. Kyokka waliwo abagamba nti, okukwata omuggo kikuweesa empeera kuba kabonero akalaga okwekuuma!\nnaye ate tewali musango gwonna gw’oba ozizza singa tokwata muggo guno.\nAte munsi endala nga Wales, eno nabo mu lukiiko lwabwe olukulu olw’eggwanga balina omuggo ogwa zaabu nga nga guno guliko n’akabonero k’ensi eno era bagukozesa okulaga obuyinza n’obusuukulumu obuguliko nga gussibwamu nnyo ekkitiibwa nga guno gulabikira ne ku mikolo egy’eggwanga egy’amaanyi.\nKyama ki ekiri mu miggo gy’abakulembeze?\nBawadde Kakeeto obukwakkulizo ku byâ€™omuzikiti\nAb''e Makerere balaajanye ku nsasula ya ffiizi\nEkibiina kye kinaasalawo oba nneesimba ku bwapulezidenti-Ssebaggala\nVan Persie asaana ave mu Arsenal\nArsenal etokota omuwuwuttanyi wa Atalanta United\nOwa Leeds atidde Pepe mu gwa FA Cup


Omubaka asekeredde abagamba nti yeddizza ebintu byazze agaba\nBy Tonny Kalyango\nOMUBAKA omukazi owa Masaka era omuwanika w’ekibiina kya DP, Mary Babirye Kabanda asekeredde abagezaako okwonoona erinnya lye nga bagamba nti yeddizza ebintu byazze agaba naddala emifaliso mu masomero n’agamba nti ategeka kugenda mu maaso n’emirimu gy’abadde akola newankubadde yawangulwa nga tayinza kujjayo ebyo bazze agabira bantu.\nBya TONNY KALYANGO\nOMUBAKA omukazi owa Masaka era omuwanika w'ekibiina kya DP, Mary Babirye Kabanda asekeredde abagezaako okwonoona erinnya lye nga bagamba nti yeddizza ebintu byazze agaba naddala emifaliso mu masomero n'agamba nti ategeka kugenda mu maaso n'emirimu gy'abadde akola newankubadde yawangulwa nga tayinza kujjayo ebyo bazze agabira bantu.\nYasinzidde ku kyalo Lwankoni B mu ggombolola y'e Lwankoni mu disitulikiti y'e Kyotera ku mukolo gw'okwabya olumbe lwa Joseph Ssentongo eyali bba w'omugenzi Robinah Ssentongo eyali Omubaka wa Kyotera.\nYategeezezza nti enteekateeka zonna ze yali akola mu Masaka ne ggwanga lyonna naddala mu kisaawe ky'ebyenjigiriza n'okuyambako abaana abatalina mwasirizi agenda kuzittukiza kubanga ebyo yali tabikola lw'akufuna kalulu wabula kutumbula mbeera z'abantu.\nAmyuka Pulezidenti wa NUP mu Buganda era Omubaka wa Nyendo-Mukungwe divizoni mu kibuga Masaka, Mathias Mpuuga yalagidde abakulembeze b'e Kyotera abalonde okutwala omusango mu kkooti nga babanja abantu 20 abaabuzibwawo kati emyezi egigenda mu ebiri n'abasuubiza nti bagenda kubayambako ne bannamateeka ab'ekibiina kya NUP.\nKino kyaddiridde Omubaka wa Kyotera John Paul Mpalanyi Lukwago okumusaba wamu n'ekibiina kya NUP okubakwatizaako okulaba nga banunula abantu bano kubanga batuuse buli wamu naye balemereddwa okuzuula abantu baabwe.


Coronavirus: Gavt. olwaggadde amasomero ebisale...\nOkukwata omwami n’omukyala bano, kyaddiridde poliisi okufuna amawulire ku kkampuni ejingirira eddagala erinaabibwa mu ngalo. Omwami, awaka teyasangiddwawo nga kigambibwa nti, yabadde atutte ddagala lye bakola mu katale kyokka oluvannyuma yakomyewo awaka olwo n’agwa mu mikono gya poliisi.\nStephen ne mukyala we, balina kkampuni eyitibwa Archery Laboratory Supply esuubuza amasomero ebikozesebwa mu labalatole n’ebikozesebwa mu bulwaliro obutonotono era eno, poliisi yategeezezza nti, mpandiise kyokka bagenda kugenda mu kitongole kya URSB ekivunaanyizibwa ku kuwandiisa amakampuni mu Uganda bafune olukangaga lw’ebintu kkampuni eyawandiisibwa by’erina okukola.\nMu maka ga Stephen wasangiddwayo erimu ku ddagala lye babadde bakola nga liriko obupande bwa Life Care Diagnostics era nga kuliko n’ebiraga nti, liva Nairobi mu Kenya n’eddala eryabadde liteekeddwa mu bucupa nga tekunateekebwako bupande.\nEra, baasanzeeyo obucupa obukalu mwe bateeka eddagala lino mu sayizi zonna n’obubapula obuliko amasanda obwabadde tebunateekebwa ku bucupa, ebidomola mwe babadde batambuliza ebimu ku bye babadde bakozesa eddagala lino omuli ne waragi n’ebibookisi mwe babadde batambuliza eriba ligenda ku katale.\nPoliisi erina okuteebereza nti, babadde bakola eddagala lino okuva obulwadde bwa Covid-19 lwe bwatandika okusaasaana mu nsi yonna. Eccupa y’edagala lino emu, kati egula wakati wa 35,000/- ne 50,000/- .\nSsentebe w’ekitundu kino, Abdul Kawooya yagambye nti, ebintu omutuuze we byabadde akola abimanyiiko era olumu abadde atera okumuyita n’amusaba okubimutwalira mu ba kaasitoma gyabadde abitunda.\nYagaseeko nti, kyetaaga poliisi n’esooka ekebera eddagala lye yakwatidde ewa Stephen kubanga ye yamutegeeza nti, aliggya Kenya n’aliteeka mu bucupa mu maka ge.\nOmwogezi wa poliisi mu Kampala n’emiriraano, Patrick Onyango yagambye nti, kituufu Namawejje ne bba baakwatiddwa era bambega baabwe e Katwe baabadde bakyali mu kunoonyereza.